| Καταχώρηση Φορέα\n| ΝΕΟ!! - Συλλογή Δεδομένων Υγείας\nΟικονομοτεχνικές μελέτες σχεδίων Δράσης\nΔημόσια Υγεία - Μελέτες\nΤαξίδια και κίνδυνοι υγείας\nΑιμοραγία από τη Μύτη\nΣυμπτώματα και Σημεία Συμπτώματα και Σημεία Α\nΗ έγκυρη και τεκμηριωμένη ενημέρωση είναι βασική προϋπόθεση, ώστε οι πολίτες να μπορούν να λαμβάνουν συνειδητές αποφάσεις που αφορούν την προάσπιση και προαγωγή της υγείας τους. Εδώ μπορείτε να βρείτε χρήσιμες πληροφορίες σχετικά με τα συμπτώματα και τον τρόπο αντιμετώπιση ασθενειών και καταστάσεων που απειλούν την υγεία μας.\nΑIDS Το AIDS ή το σύνδρομο της επίκτητης ανοσοανεπάρκειας είναι χρόνια λοίμωξη που προκαλείται από τον ιό HIV. Ο ιός καταστρέφει σταδιακά το ανοσοποιητικό σύστημα του οργανισμού με αποτέλεσμα να μειώνει την ανοσία σε άλλες λοιμώξεις και στους καρκίνους. Τα πρώτα κρούσματα AIDS αναγνωρίστηκαν στις ΗΠΑ το 1981. Με ποιους τρόπους μεταδίδεται;Το AIDS μεταδίδεται μέσω: του αίματος (χρήση βελόνας, μετάγγιση)του σπέρματος (σεξουαλική επαφή)των κολπικών εκκρίσεων (σεξουαλική επαφή)του σάλιου (η μετάδοση μέσω του σάλιου είναι εξαιρετικά σπάνια) του μητρικού γάλακτος (θηλασμός)Πόσος χρόνος χρειάζεται για να εμφανιστούν τα συμπτώματα του ιού; Τα συμπτώματα εμφανίζονται περίπου ενάμιση μήνα μετά τη λοίμωξη.Ποια είναι τα συμπτώματα; Τα αρχικά συμπτώματα του AIDS μοιάζουν με τα συμπτώματα της γρίπης και είναι τα εξής:πονόλαιμος πυρετός κόπωση πρησμένοι λεμφαδένες πόνος στους μυς εξάνθημαΤο παράδοξο είναι ότι τα αρχικά αυτά συμπτώματα υποχωρούν μετά από λίγες εβδομάδες και οι ασθενείς παραμένουν φορείς του AIDS και νοσούν μετά από 1-14 χρόνια. Στο διάστημα αυτό μπορεί να εμφανίζουν κάποια από τα παρακάτω συμπτώματα:ουλίτιδαστοματικές λοιμώξεις επίμονο πρήξιμο λεμφαδένωνεπίμονο απλό έρπηκονδυλώματα των γεννητικών οργάνωνφαγούρα και ξεφλούδισμα του δέρματος απώλεια βάρους Τι επιπλοκές προκαλεί; Οι πάσχοντες από AIDS εμφανίζουν ασθένειες που σχετίζονται με το AIDS, όπως είναι:οι βακτηριακές και ιογενενείς λοιμώξεις (φυματίωση, ιούς του έρπη)ορισμένοι καρκίνοι (όπως το σάρκωμα Καπόζι, τα λεμφώματα) διαταραχές νευρικού συστήματος (άνοια , σύγχυση, απώλεια μνήμης)Πως γίνεται η διάγνωση;Η διάγνωση του AIDS γίνεται με αιματολογικές εξετάσεις, ωστόσο, υπάρχει περίπτωση τα αποτελέσματα της πρώτης εξέτασης να είναι ψευδώς αρνητικά, δηλαδή να έχετε κολλήσει τον ιό αλλά να μην φαίνεται. Για τον λόγο αυτό, πρέπει να ξανακάνετε εξετάσεις μετά από τρεις μήνες.Πως αντιμετωπίζεται;Το AIDS, ανάλογα με το στάδιο στο οποίο βρίσκεται, αντιμετωπίζεται με τη χρήση συνδυασμών αντιρετροϊκών, αντιιικών και αντιβιοτικών φαρμάκων. Τα φάρμακα δεν σταματάνε την εξέλιξη του ιού, παρόλα αυτά, καταφέρνουν να την επιβραδύνουν σε μεγάλο βαθμό, ειδικά αν η διάγνωση είναι έγκαιρη. Πως μπορεί να προληφθεί; με τη χρήση προφυλακτικού με τον έλεγχο του αίματος που είναι προς μετάγγιση με τη χρήση καθαρής σύριγγας για ενδοφλέβιες ενέσειςοι φορείς του ιού πρέπει να λαμβάνουν όλα τα απαραίτητα μέτρα προφύλαξης για να μην κολλήσουν άτομα με τα οποία έρχονται σε επαφή και να ενημερώνουν πάντα το ιατρικό και νοσηλευτικό προσωπικό\nΑιμορροΐδες Αιμορροΐδες ονομάζονται οι πρησμένες φλέβες που εμφανίζονται μέσα στον πρωκτό, οι οποίες μπορεί να παραμείνουν στο εσωτερικό ή να προσπέσουν στο εξωτερικό τμήμα του πρωκτού.Ποια είναι τα συμπτώματα; αίμα που εμφανίζεται μετά από κένωσηέκκριση βλέννας από τον πρωκτόαίσθηση ατελούς κένωσης των εντέρωνπρήξιμο και πόνος γύρω από τον πρωκτόΠου οφείλεται;Οι παράγοντες που μπορεί να προκαλούν την εμφάνιση των αιμορροΐδων είναι οι εξής: η δυσκοιλιότηταη παχυσαρκίαη εγκυμοσύνηΠως θεραπεύεται;με κρέμες με κορτικοστεροειδή που επαλείφονται στην περιοχήμε τοπική αναισθησία σε μορφή κρέμας ή τζέλμε σκληροθεραπεία (συρρίκνωση των φλεβών με ενέσεις) με θεραπεία θερμότητας (ηλεκτρικής, υπέρυθρης ή λέιζερ)με χειρουργική επέμβασηΟι μικρές αιμορροΐδες, όπως και οι αιμορροΐδες που εμφανίζονται κατά τη διάρκεια της εγκυμοσύνης, συνήθως δεν χρειάζονται θεραπεία καθώς υποχωρούν από μόνες τους.Τι μπορείτε να κάνετε;Φροντίστε να εμπλουτίσετε τη διατροφή σας με τροφές πλούσιες σε φυτικές ίνες, όπως δημητριακά, λαχανικά και μη αποφλοιωμένα φρούτα. Αν αιμορραγείτε από τον πρωκτό συμβουλευτείτε άμεσα τον γιατρό σας. Ακμή Η ακμή είναι μια πάθηση του δέρματος που προκαλείται όταν φράζουν οι σμηγματογόνοι αδένες (αυτοί δηλαδή που εκκρίνουν μια λιπαρή ουσία, το σμήγμα για να διατηρείται το δέρμα εύκαμπτο και ενυδατωμένο) εξαιτίας της διέγερσής τους από τις γεννητικές ορμόνες. Το σμήγμα εγκλωβίζεται μέσα στο δέρμα με αποτέλεσμα να σχηματίζονται σπυράκια στο πρόσωπο, το λαιμό, την πλάτη και το θώρακα.Ποια είναι τα συμπτώματα; σπυράκια ήπιας μορφήςσπυράκια με πύονσκληρά οζίδια (γρομπαλάκια) ερυθρού χρώματος κοιλώματα και ουλές στο δέρμαΠου οφείλεται;στην υπέρμετρη παραγωγή ανδρογόνων κατά τη διάρκεια της εφηβείας στη λήψη στεροειδών στη μείωση των οιστρογόνων που προκαλείται πριν την εμμηνόρροιαΠως θεραπεύεται;Η ακμή θεραπεύεται με αντιβιοτικά, με ορμόνες και ρετινοειδή μέσα σε ένα διάστημα περίπου έξι μηνών. Πρόκειται όμως για μια ιδιαιτέρως ενοχλητική πάθηση καθώς μπορεί να επανεμφανιστεί καθ’ όλη τη διάρκεια της εφηβείας, μετά τα είκοσι και σπανίως μετά τα τριάντα έτη ηλικίας. Τι μπορείτε να κάνετε;Η ακμή αφότου εμφανιστεί θα ακολουθήσει τον κύκλο της, μπορείτε όμως να την περιορίσετε εφαρμόζοντας τα εξής: μη σπάτε τα σπυράκια για να αποφύγετε τη μόλυνση και την επέκταση τηςδιατηρείτε το πρόσωπο καθαρό (από τις ακαθαρσίες και τα καλλυντικά των μαλλιών)μειώστε το στρες κάνετε ηλιοθεραπεία με μέτρο\nΑκράτεια ούρων Η ακράτεια είναι ένα κλινικό σύμπτωμα που προκαλείται όταν πάθει βλάβη κάποιο μέρος του ουροποιητικού συστήματος, το οποίο περιλαμβάνει τα δύο νεφρά, τους δύο ουρητήρες, την ουροδόχο κύστη και την ουρήθρα με αποτέλεσμα να μην μπορούμε να συγκρατήσουμε τα ούρα.Ποια είναι τα συμπτώματα; μερική ή ολική μη ηθελημένη απώλεια ούρωνλόγω της δυσάρεστης αυτής κατάστασης παρατηρείται κοινωνική απομόνωσηΠου οφείλεται;στη χαλάρωση των μυών που περιβάλλουν τον αυχένα της κύστης (μετά την εγκυμοσύνη)στην ιδιοπαθή ασταθή κύστη (ξαφνική επιθυμία για ούρηση που δεν αναστέλλεται πριν φτάσουμε στην τουαλέτα)στην ευερέθιστη ουροδόχο κύστη που εμφανίζεται μετά την εμμηνόπαυση (κύστη που δεν αντέχει την παραμικρή ποσότητα ούρων και αρχίζει να συσπάται)στην αυξημένη πίεση στο εσωτερικό της κοιλιάς από φτέρνισμα, βήχα, σφίξιμο κατά τις κενώσεις ή το σήκωμα ενός βαρέως αντικειμένου Πως θεραπεύεται;Η ακράτεια, ανάλογα με την περίπτωση, αντιμετωπίζεται με ασκήσεις των μυών του πυελικού εδάφους, των μυών της λεκάνης, των μυών του κόλπου, με φάρμακα ή με χειρουργική επέμβαση. Τι μπορείτε να κάνετε;Εφαρμόστε τις ασκήσεις για τη σύσφιξη των μυών του πυελικού εδάφους που θα σας προτείνει ο ουρολόγος σας, αποφύγετε το κάπνισμα, την καφεΐνη και το αλκοόλ. Αλκοoλισμός Η κατανάλωση αλκοόλ, το οποίο είναι προϊόν ζύμωσης (σταφυλιών, κριθαριού, μήλων), συνοδεύει, από την αρχαιότητα μέχρι τις μέρες μας, τις περισσότερες κοινωνικές εκδηλώσεις. Ο εθισμός στο αλκοόλ, ωστόσο, αναγνωρίστηκε ως «ασθένεια» στα τέλη του 18ου - αρχές του 19ου αιώνα.Πως απορροφάται το αλκοόλ από τον οργανισμό; Η απορρόφηση του εισερχόμενου στον οργανισμό αλκοόλ γίνεται αρχικά στο στομάχι, όπου προκαλείται αυξημένη έκκριση γαστρικών υγρών, και ολοκληρώνεται στο λεπτό έντερο. Το πόσο γρήγορα θα απορροφηθεί το αλκοόλ από τον οργανισμό εξαρτάται από: την πληρότητα του στομάχου (το γεμάτο με τροφή στομάχι επιβραδύνει την απορρόφηση)από το είδος του ποτού και την περιεκτικότητα του σε αλκοόληαπό το σωματικό βάροςαπό την ψυχική διάθεση του χρήστη (κούραση, άγχος, θλίψη)από το μεταβολισμό του χρήστη Πως καταλαβαίνουμε ότι κάποιος είναι εθισμένος στο αλκοόλ; Ο εθισμός στο αλκοόλ είναι από τις πιο ισχυρές εξαρτήσεις. Η ψυχολογική εξάρτηση που προκαλεί το αλκοόλ είναι πολύ ισχυρή και συνήθως ενισχύεται από κοινωνικούς παράγοντες. Αλκοολικός, θεωρείται κάθε άνθρωπος που κάνει υπερβολική χρήση αλκοόλ, τόσο σε ποσότητα όσο και σε συχνότητα, με αποτέλεσμα να παρουσιάζει προβλήματα υγείας και κοινωνικής συμπεριφοράς. Το είδος της εξάρτησης καθορίζει το είδος των συμπτωμάτων και των προβλημάτων υγείας.Ποια είναι τα στερητικά συμπτώματα ενός αλκοολικού;Σε αρχικό στάδιο εθισμού: κεφαλαλγία, ανησυχίααίσθημα φόβου Σε προχωρημένο στάδιο εθισμού: ναυτία, εμετός, πυρετόςπαραισθήσεις, επιληπτικές κρίσειςεφίδρωση, τρομώδες παραλήρημα (το οποίο μπορεί να είναι ακόμη και θανατηφόρο) Τι επιπλοκές υφίσταται ο αλκοολικός που κάνει χρόνια χρήση αλκοόλ; Τα προβλήματα υγείας, σε περίπτωση χρόνιας χρήσης αλκοόλ, μπορεί να είναι τα εξής: κρίσεις οξείας παγκρεατίτιδαςχρόνια γαστρίτιδακίρρωση του ήπατοςνευρολογικές διαταραχές εγκεφαλικές βλάβες. Πως μπορεί να βοηθηθεί ένα αλκοολικό άτομο; Για να βοηθηθεί ένα αλκοολικό άτομο αποτελεσματικά θα πρέπει πρωτίστως να το θέλει. Σε κάθε περίπτωση κρίνεται αναγκαία η ένταξη του σε κάποιο πρόγραμμα απεξάρτησης. Ο ρόλος της οικογένειας είναι ιδιαιτέρως σημαντικός καθώς συμβάλλει τόσο στη στήριξη της προσπάθειας του εθισμένου ατόμου όσο και στην μετέπειτα επανένταξή του. Απεξάρτηση ΑλκοολικώνΑνώνυμοι Αλκοολικοί και Ανώνυμοι ΕξαρτημένοιΕρατοσθένους 13 Παγκράτι, Τηλέφωνο επικοινωνίας: 210-7011977 Ανοικτή Γραμμή Ανοικτής Απεξάρτησης ΑλκοολικώνΤηλέφωνο επικοινωνίας: 210-5323803Γνωρίζετε ότι.. η κατανάλωση αλκοόλ σχετίζεται με τροχαία ατυχήματα, αυτοκτονίες, εγκληματικότητα, διάλυση οικογενειών, μειωμένη απόδοση στην εργασίασύμφωνα με διεθνείς έρευνες, το 20% - 50% των χρηστών παράνομων ουσιών που βρίσκονται σε θεραπεία είναι προβληματικοί χρήστες αλκοόλτα επιτρεπόμενα όρια οινοπνεύματος για την Ελλάδα είναι τα 0,5g/L οργανικού υγρού. Τα όρια αυτά όμως δεν προσφέρουν πραγματική ασφάλεια στην οδήγηση, γιατί η οδήγηση μπορεί να είναι ασφαλής μόνον ελλείψει αλκοόλ.η Ελλάδα, πριν από 10 χρόνια κατείχε την 20η θέση στην Ευρώπη, αναφορικά με την κατανάλωση αλκοόλ, ενώ σήμερα κατέχει την 8η θέση σύμφωνα με έρευνα, το 24% των παιδιών ηλικίας 11 έως 15 ετών στην Ελλάδα καταναλώνει εβδομαδιαίως αλκοόλ, με ιδιαίτερη προτίμηση στη μπίρα. Παράλληλα το 29% των αγοριών δηλώνουν ότι έχουν μεθύσει τουλάχιστον μια φορά στη ζωή τους πολλοί από τους ανθρώπους που καταναλώνουν 60-80 γραμμ. αλκοόλης την ημέρα θα παρουσιάσουν σοβαρό πρόβλημα στο συκώτι μετά από πέντε χρόνια χρήσηςη κατανάλωση αλκοόλ κατά την διάρκεια της εγκυμοσύνης έχει σοβαρές επιπτώσεις στο έμβρυο και μπορεί να επιφέρει νοητική υστέρηση, ηπατικές βλάβες και νευρολογικά σύνδρομα η αλκοόλη διοχετεύεται μέσω του αίματος στους ιστούς και τα βιολογικά υγρά του σώματος (γι’ αυτό εντοπίζεται στον εκπνεόμενο αέρα) και μεταβολίζεται κατά 80% στο συκώτιΜην παγιδεύστε…αξιολογήστε την ποσότητα αλκοόλ που καταναλώνετε μην ξεπερνάτε τα όρια ασφάλειας γιατί χάνετε τον έλεγχο των κινήσεων και μερικές φορές εκδηλώνετε επιθετικότητα μην οδηγείτε υπό την επήρεια αλκοόλ και μην καταπιάνεστε με δραστηριότητες που απαιτούν λεπτούς χειρισμούς και άμεσα αντανακλαστικά, κινδυνεύετε!!! μην καταναλώνετε ποτέ αλκοόλ, όντας νηστικοίαποφύγετε την κατανάλωση αλκοόλ σε περίπτωση που λαμβάνετε φάρμακα, ηρεμιστικά, καταπραϋντικά ή υπνωτικά χάπια και η παραμικρή μέθη βλάπτει τον εγκέφαλο. Μόλις δύο μέρες κατανάλωσης αλκοόλ αρκούν για να αρχίσουν να προκαλούνται βλάβες σε συγκεκριμένη περιοχή του εγκεφάλουτα άτομα που είναι εξαρτημένα δεν το αντιλαμβάνονται. Είναι σημαντικό να το συνειδητοποιήσουν έγκαιρα και να ζητήσουν βοήθεια όταν οι περισσότεροι αλκοολικοί αντιλαμβάνονται την κατάσταση τους είναι συνήθως αργά, καθώς οι προκληθείσες βλάβες μπορεί να είναι πλέον μη αναστρέψιμες Συμπτώματα δηλητηρίασης με οινόπνευμα (κλικ)Συγκέντρωση αλκοόλης σε mg/dL αίματοΣυμπτώματα Μέχρι 50Νηφαλιότητα, ελαφρές διαταραχές 50-100 Άρση φυσιολογικών αναστολών, ευφορία, φλυαρία 100-200 Μείωση ικανοτήτων, σύγχυση, διαταραχές στην ομιλία200-300Ελάττωση των αντανακλαστικών, απώλεια των αισθήσεων300-350Αναισθησία, καταστολή των ανακλαστικών>350Κώμα, θάνατοςΠεριεκτικότητα οινοπνευματωδών σε αλκοόληΟΙΝΟΠΝΕΥΜΑΤΩΔΕΣΠΟΤΟΒΑΘΜΟΙ ΑΛΚΟΟΛΓραμμάρια αλκοόλης/Λίτρο οινοπνευματώδους ποτούΜπίρα540Κρασί1188Ουίσκι – Βότκα40320Ρούμι60480\nΑλτσχάιμερ Η νόσος Αλτσχάιμερ (ΝΑΛ) είναι μια εκφυλιστική νόσος του Κεντρικού Νευρικού Συστήματος που προκαλεί άνοια. Η ΝΑΛ προσβάλει το 10% των ατόμων άνω των 65 ετών και το 50% των ατόμων άνω των 85 ετών. Εκτιμάται ότι το 30% των ατόμων που πάσχουν από ΝΑΛ έχουν κάποιο συγγενικό πρόσωπο πρώτου βαθμού, το οποίο έχει εκδηλώσει τη νόσο.Ποια είναι τα συμπτώματα; Τα συμπτώματα της νόσου είναι τα εξής: ολική ή μερική απώλεια πρόσφατων (κυρίως) αναμνήσεωνσταδιακή απώλεια των νοητικών ικανοτήτωναδυναμία συγκέντρωσηςσυναισθηματικά ξεσπάσματαπεριπλάνηση και ανησυχία, ο ασθενής χάνεται ακόμη και σε οικεία μέρηδυσκολία στην κατανόηση παραμέληση προσωπικής υγιεινής κατάθλιψη, προβλήματα ύπνουΠου οφείλεται;Οι αιτίες της νόσου Αλτσχάιμερ δεν είναι πλήρως κατανοητές, αλλά η επίδρασή της στον εγκεφάλο έχει καταδειχθεί σαφώς. Η νόσος Αλτσχάιμερ βλάπτει και σκοτώνει τα κύτταρα εγκεφάλου. Ένας υγιής εγκέφαλος έχει δισεκατομμύρια νευρικά κυττάρων που ονομάζονται νευρώνες. Οι νευρώνες παράγουν τα ηλεκτρικά και χημικά σήματα που αναμεταδίδονται από το ένα νευρώνα στον άλλο για βοηθήσουν στη σκέψη , τη μνήμη και τις αισθήσεις. Αρχικά στους ανθρώπους με νόσο Αλτσχάιμερ οι νευρώνες σε ορισμένες θέσεις του εγκεφάλου, αρχίζουν να καταστρέφονται . Όταν πεθαίνουν, παράγονται χαμηλότερα επίπεδα νευροδιαβιβαστών, δημιουργώντας τα προβλήματα στον εγκέφαλο.Πως γίνεται η διάγνωση;Στον τομέα της διάγνωσης έχουν γίνει κάποια βήματα προόδου με την ανακάλυψη νέων εξετάσεων, οι οποίες ωστόσο, απλά συμβάλλουν στη διάγνωση χωρίς να εντοπίζουν τη νόσο. Για το λόγο αυτό, η διάγνωση της ΝΑΛ βασίζεται κυρίως στην καλή εκτίμηση της κλινικής εικόνας από τον ιατρό.Πως αντιμετωπίζεται;Η νόσος Αλτσχάιμερ δε θεραπεύεται, εντούτοις, χορηγείται φαρμακευτική αγωγή που στοχεύει στην επιβράδυνση ή στη μερική αντιμετώπιση κάποιων συμπτωμάτων. Σταδιακά ο ασθενής χρειάζεται συνεχή παρακολούθηση και διάφορες θεραπείες (αναμνήσεων, αξιολόγησης). Τι μπορείτε να κάνετε;Η φροντίδα ενός ατόμου που πάσχει από Αλτσχάιμερ είναι απαιτητική. Βρείτε τρόπους για να διευκολύνετε την καθημερινότητα σας, τοιχοκολλήστε για παράδειγμα στο σπίτι σημειώματα που να υπενθυμίζουν στον ασθενή να κλείνει τις ηλεκτρικές συσκευές, φροντίστε να φέρει πάντα μαζί του τα στοιχεία της διεύθυνσής σας, προσλάβετε κάποιον να σας βοηθάει για λίγες ώρες. Αμυγδαλίτιδα Η αμυγδαλίτιδα είναι μια ασθένεια που προκαλείται από τη φλεγμονή των αμυγδαλών. Οι αμυγδαλές μας προστατεύουν από τα βακτήρια γι’ αυτό, συνήθως, μετά την ηλικία των 10 ετών που οργανισμός έχει πια ενδυναμωθεί, η αμυγδαλίτιδα σταματά να εκδηλώνεται. Γενικότερα, πρόκειται για μια συνηθισμένη ασθένεια που προσβάλλει συχνότερα τα παιδιά.Ποια είναι τα συμπτώματα;Η αμυγδαλίτιδα μπορεί να είναι οξεία ή χρόνια, αυτό σημαίνει ότι μπορεί να εκδηλώνεται ξαφνικά ή να υποτροπιάζει συνεχώς. Τα συμπτώματα της αμυγδαλίτιδας (οξείας και χρόνιας) είναι: πονόλαιμος που δυσκολεύει την κατάποσηκόκκινες και πρησμένες αμυγδαλές, οι οποίες ορισμένες φορές καλύπτονται από κίτρινες κηλίδεςπυρετός πρησμένοι αδένες στο λαιμόαναπνοή από το στόμα, ροχαλητό και έρρινη φωνή δυσάρεστη αναπνοήΠου οφείλεται;Η αμυγδαλίτιδα είναι μεταδοτική και συνήθως εκδηλώνεται όταν οι αμυγδαλές και τα κρεατάκια (αδενοειδείς εκβλαστήσεις) εκτίθενται σε λοιμογόνα μικρόβια. Πως θεραπεύεται;Η αμυγδαλίτιδα αντιμετωπίζεται με τη λήψη αντιβιοτικών ή εφόσον χρειαστεί, σε περιπτώσεις που επανεκδηλώνεται, με χειρουργική αφαίρεση των αμυγδαλών. Τι μπορείτε να κάνετε;Μπορείτε να βοηθήσετε το παιδί σας να αντιμετωπίσει την αμυγδαλίτιδα χορηγώντας του τα φάρμακα (αντιβιοτικά) και τα αναλγητικά που θα σας συστήσει ο παιδίατρος, δίνοντάς του άφθονα υγρά και ετοιμάζοντάς του μαλακές τροφές που καταπίνονται εύκολα, χωρίς ωστόσο να το πιέζετε να φάει ή να πιει. Ανεύρυσμα αορτής Το ανεύρυσμα της αορτής αποτελεί μια διογκωμένη και εξασθενημένη περιοχή στην αορτή δηλαδή το μεγαλύτερο αιμοφόρο αγγείο που τροφοδοτεί με αίμα το σώμα. Η αορτή εκτείνεται από την καρδιά μέσω του θώρακα μέχρι την κοιλιακή χώρα. Επειδή η αορτή είναι ο κύριος προμηθευτής του αίματος σ΄ όλο το σώμα, αν ένα ανεύρυσμα της αορτής σπάσει μπορεί να προκαλέσει θανατηφόρο αιμορραγία.Τα περισσότερα ανευρύσματα της αορτής έχουν αργή ανάπτυξη και δεν οδηγούνται σε ρήξη αλλά αν είναι μεγάλα ή ταχέως αναπτυσσόμενα, η πιθανότητα για ρήξη είναι μεγαλύτερη. Ανάλογα με το μέγεθος και το ρυθμό με τον οποίο το ανεύρυσμα της αορτής αυξάνεται, η θεραπεία μπορεί να ποικίλλει από την παρακολούθηση έως την επείγουσα χειρουργική επέμβαση. Τα ανευρύσματα μπορούν να αναπτυχθούν σε οποιοδήποτε σημείο κατά μήκος της αορτής, αλλά τα περισσότερα ανευρίσκονται στην κοιλιακή χώρα και ονομάζονται ανευρύσματα κοιλιακής αορτής ενώ αυτά που ανευρίσκονται στο θώρακα καλούνται ανευρύσματα θωρακικής αορτής. Ποια είναι τα συμπτώματα;Τα αορτικά ανευρύσματα συχνά αναπτύσσονται αργά και συνήθως χωρίς συμπτώματα, γεγονός που καθιστά δύσκολη την εντόπιση τους. Ορισμένα ανευρύσματα ποτέ δεν θα υποστούν ρήξη ιδίως αν είναι μικρά σε μέγεθος και αναπτύσσονται αργά με την πάροδο του χρόνου. Άλλα όμως αορτικά ανευρύσματα αναπτύσσονται με ταχύτερο ρυθμό, γεγονός που αυξάνει τον κίνδυνο ρήξης. Ο ρυθμός ανάπτυξης /διάτασης του ανευρύσματος της αορτής είναι δύσκολο να προβλεφθεί. Όταν το ανεύρυσμα της αορτής μεγαλώσει αρκετά ,σε ορισμένα άτομα μπορεί να παρατηρηθεί:Ψηλαφητή παλλόμενη μάζα κοντά στον ομφαλό αν υπάρχει ανεύρυσμα στην κοιλιακή χώραΕυαισθησία ή πόνος στην κοιλιά ή στο θώρακα Οσφυαλγία (πόνος χαμηλά στη μέση)Παράγοντες κινδύνου Ηλικία (συχνότερα ανευρύσματα ανευρίσκονται σε άτομα ηλικίας 60 ετών και άνω)Κάπνισμα Αρτηριακή υπέρταση ΑθηροσκλήρωσηΦύλο (οι άνδρες αναπτύσσουν ανευρύσματα αορτής 5 έως 10 φορές πιο συχνά από τις γυναίκες )Φυλή (τα αορτικά ανευρύσματα είναι συχνότερα στους λευκούς) Οικογενειακό ιστορικό. Τα άτομα που έχουν οικογενειακό ιστορικό αορτικού ανευρύσματος διατρέχουν αυξημένο κίνδυνο να αναπτύξουν ανευρύσματα σε νεαρότερη ηλικία και βρίσκονται σε μεγαλύτερο κίνδυνο για ρήξη του ανευρύσματοςΠού οφείλεται;Ανευρύσματα κοιλιακής αορτήςΠερίπου το 75 % όλων των ανευρυσμάτων βρίσκονται στην κοιλιακή αορτή. Τα πιθανά αίτια ανάπτυξης τους είναι:Κάπνισμα. Το κάπνισμα συμβάλλει στην αθηροσκλήρωση και προκαλεί υψηλή αρτηριακή πίεση οδηγώντας έτσι στην γρηγορότερη ανάπτυξη των ανευρυσμάτων.Η αρτηριακή υπέρταση.Λοίμωξη στην αορτή (αγγειίτιδα). Σε σπάνιες περιπτώσεις, ανεύρυσμα αορτής μπορεί να προκληθεί από μόλυνση ή φλεγμονή (αγγειίτιδα) που αποδυναμώνει το τοίχωμα της αορτής. Γενετικοί παράγοντεςΑνευρύσματα θωρακικής αορτήςΠερίπου το 25 % όλων των ανευρυσμάτων βρίσκονται στην θωρακική αορτή.Ορισμένοι επιπλέον παράγοντες κινδύνου μπορεί να συμβάλλουν στην ανάπτυξη θωρακικών ανευρυσμάτων.Σύνδρομο Marfan. Οι άνθρωποι που γεννιούνται με το σύνδρομο Marfan, μια γενετική πάθηση που επηρεάζει το συνδετικό ιστό του σώματος , είναι ιδιαίτερα εκτεθειμένοι στον κίνδυνο ανάπτυξης ανευρύσματος θωρακικής αορτής. Τα άτομα με σύνδρομο Marfan έχουν συχνά ιδιαίτερα φυσικά χαρακτηριστικά, συμπεριλαμβανομένων το ψηλό ανάστημα, πολύ μακρά άκρα, παραμορφωμένο στέρνο και προβλήματα όρασης. Προηγούμενη βλάβη στην αορτήΤραυματική βλάβη στην αορτή. Μερικά άτομα που τραυματίζονται στον θώρακα αναπτύσσουν ανευρύσματα αορτής.Πως γίνεται η διάγνωση;Τα περισσότερα ανευρύσματα της αορτής διαπιστώνονται τυχαία κατά την εξέταση για έναν άλλο λόγο.Η διάγνωση γίνεται συνήθως με:Την κλινική εξέταση Την ακτινογραφία θώρακος Το υπερηχογράφημα της καρδιάς Το υπερηχογράφημα στην κοιλιάΕάν ο γιατρός σας υποψιάζεται ότι έχετε ανεύρυσμα αορτής, εξειδικευμένες εξετάσεις μπορεί να επιβεβαιώσουν τη διάγνωση: Το υπερηχογράφημα στην κοιλιάΑξονική τομογραφία θωρακικής η κοιλιακής αορτής Μαγνητική τομογραφία θωρακικής η κοιλιακής αορτής Πως θεραπεύεται;Ο στόχος της θεραπείας είναι η πρόληψη της ρήξης του ανευρύσματος. Γενικά, η θεραπευτικές επιλογές είναι η παρακολούθηση και η φαρμακευτική αγωγή ή η χειρουργική επέμβαση. Η απόφασή εξαρτάται από το μέγεθος του ανευρύσματος και πόσο γρήγορα αυξάνεται σε μέγεθος.Σε γενικές γραμμές μικρά ανευρύσματα (διάμετρος περίπου 4 εκατοστά) αντιμετωπίζονται συντηρητικά με παρακολούθηση και ρύθμιση των παραγόντων κινδύνου καθώς ο κίνδυνος της χειρουργικής επέμβασης, είναι μεγαλύτερο από τον κίνδυνο της ρήξης. Η παρακολούθηση του ανευρύσματος γίνεται με απεικονιστικές εξετάσεις συνήθως κάθε 6 έως 12 μήνες. Τα μετρίου μεγέθους ανευρύσματα (διάμετρος περίπου 4 έως 5,5 εκατοστά) αποτελούν ενδιάμεσες περιπτώσεις που θα χρειαστεί να συζητηθούν τα οφέλη και οι κίνδυνοι της εγχείρησης και να ληφθεί μια απόφαση με το γιατρό σας. Τα μεγάλα ανευρύσματα (>5,5 εκατοστά σε διάμετρο) ή αυτά που αυξάνονται σε μέγεθος με ταχείς ρυθμούς (άνω των 0,5 εκατοστών σε έξι μήνες) θα χρειαστούν κατά πάσα πιθανότητα χειρουργική επέμβαση. Τα τελευταία χρόνια εκτός από την χειρουργική επέμβαση χρησιμοποιούνται σε ορισμένους ασθενείς ειδικά προθέματα (stents) προκείμενου να προφυλαχθούν τα τοιχώματα της αορτής. Τι είδους επιπλοκές μπορεί να παρουσιαστούν;Διαχωρισμός της αορτής Θρόμβωση στο τοίχωμα της αορτής Ρήξη του ανευρύσματος που είναι συχνά θανατηφόρος Τα σημεία και συμπτώματα της ρήξης περιλαμβάνουν: Αιφνίδιος, έντονος και επίμονος πόνος στην κοιλιακή χώρα, πόνος στο στήθος ή στην πλάτηΠόνος που ακτινοβολεί στην μέση ΊδρωταςΖάλη Χαμηλή αρτηριακή πίεσηΤαχυκαρδίαΑπώλεια συνείδησηςΔύσπνοια Πως μπορεί να προληφθεί;Δεν υπάρχουν φάρμακα που να εμποδίσουν την ανάπτυξη αορτικού ανευρύσματος.Οι ερευνητές πιστεύουν ότι τα φάρμακα της χοληστερίνης( στατίνες) και ορισμένα αντιυπερτασικά (όπως οι αναστολείς των υποδοχέων της αγγειοτενσίνης π.χ λοσαρτάνη )μπορούν να αναστείλουν την περαιτέρω διάταση του ανευρύσματος. Γενικές οδηγίες που αφορούν άτομα με ανεύρυσμα αορτής είναι:Κρατήστε την πίεση του αίματος υπό έλεγχο.Μην καπνίζετε. Μείωστε την χοληστερόλη και το λίπος στη διατροφή σας. Διατηρήστε μια τακτική ιατρική παρακολούθησηΘα πρέπει να δείτε το γιατρό σας αν έχετε κάποιο από τα συμπτώματα που αναφέρονται ανωτέρω. Όσον αφορά τους ασυμπτωματικούς ασθενείς μετά την ηλικία των 60 ετών όσοι έχουν παράγοντες κινδύνου για την ανάπτυξη ανευρύσματος αορτής θα πρέπει να υποβληθούν σε έλεγχο για ανεύρυσμα με υπερηχογράφημα κοιλιακής αορτής.\nΆνθρακας Άνθρακας Ο άνθρακας είναι μια ζωονόσος που προκαλείται από το σπορογόνο Gram θετικό βακτήριο Bacillus anthracis.Με ποιους τρόπους μεταδίδεται στον άνθρωπο; Ο άνθρακας μεταδίδεται στον άνθρωπο μέσω της άμεσης επαφής με μολυσμένα με άνθρακα ζώα ή με τα προϊόντα τους ή διαμέσου σκόπιμης έκθεσης στον βάκιλο (βιοτρομοκρατία). Ο πνευμονικός άνθρακας δε μεταδίδεται από άνθρωπο σε άνθρωπο. Πόσος χρόνος χρειάζεται για να επωαστεί;Στον άνθρωπο εμφανίζονται τρεις τύποι άνθρακα: ο δερματικός, ο γαστρεντερικός και ο πνευμονικός. Ο δερματικός έχει περίοδο επώασης 1-12 ημέρες, ο γαστρεντερικός 1-7 ημέρες και ο πνευμονικός 1-60 ημέρες. Ποια είναι τα συμπτώματα; Ο δερματικός άνθρακας προκαλεί αρχικά ένα μικρό σκληρό κοκκινωπό εξάνθημα (βλατίδα), το οποίο εξελίσσεται γρήγορα σε φυσαλίδα (κακοήθης φλύκταινα) και στη συνέχεια σε πληγή με κρούστα (εφελκίδα). Οι δερματικές αλλοιώσεις είναι ανώδυνες.Ο γαστρεντερικός άνθρακας προκαλεί ναυτία, εμετούς, πυρετό, κοιλιακό άλγος και αιμορραγική διάρροια. Η μορφή αυτού του άνθρακα είναι εξαιρετικά σπάνια. Οι ασθενείς συνήθως καταλήγουν (> 50%) λόγω σηπτικής καταπληξίας μέσα σε 2-5 ημέρες από την έναρξη των συμπτωμάτων. Ο πνευμονικός άνθρακας προκαλεί αρχικά ερεθισμό στο λαιμό, ήπιο πυρετό και μυαλγίες, ενώ η εξέλιξη της νόσου επιφέρει σοβαρή αναπνευστική δυσχέρεια, μηνιγγίτιδα και τελικά σοκ. Το ποσοστό της θνησιμότητας είναι υψηλό. Πως γίνεται η διάγνωση του άνθρακα; Η διάγνωση του άνθρακα γίνεται με αιματολογικές και εξετάσεις στο μικροσκόπιο από ιστούς των προσβεβλημένων περιοχών. Πως θεραπεύεται ο άνθρακας; Η νόσος του άνθρακα αντιμετωπίζεται θεραπευτικά με αντιβιοτική αγωγή. Ο ασθενής μετά τη θεραπεία δεν αποτελεί κίνδυνο για τα άλλα μέλη της οικογένειας. Η νόσος δεν προκαλεί επιδημίες, παρά μόνο σε περίπτωση σκόπιμης έκθεσης στο βάκιλο (βιοτρομοκρατική ενέργεια). Πως μπορεί να προληφθεί η μόλυνση; δηλώνοντας υποχρεωτικά το κρούσμα προκειμένου να παρέμβουν οι κτηνιατρικές υπηρεσίες ελέγχοντας τη μόλυνση των ζώων αποφεύγοντας την άμεση επαφή με μολυσμένα ζώα και τα προϊόντα τους τηρώντας τα μέτρα ατομικής υγιεινής και υγιεινής του περιβάλλοντος σε μέρη όπου γίνεται επεξεργασία προϊόντων ζωικής προέλευσης απολυμαίνοντας το τρίχωμα των προβάτων με θερμή φορμαλδεΰδηΤο νοσηλευτικό προσωπικό προφυλάσσεται από τον άνθρακα (δερματικού τύπου): σε ειδικές περιπτώσεις, με τον εμβολιασμό ατόμων υψηλού κινδύνου (προσωπικό εργαστηρίου)σε σπάνιες περιπτώσεις, με απομόνωση του ασθενούς\nΑρθριτικά - Οστεοαρθρίτιδα Η οστεοαρθρίτιδα (τα γνωστά σε όλους αρθριτικά) όταν εκδηλώνεται σε προχωρημένη ηλικία, χωρίς πολύ πόνο και πρήξιμο, δεν θεωρείται ασθένεια αλλά φυσιολογική φθορά των αρθρώσεων. Όταν όμως εκδηλώνεται πριν την ηλικία των 45 ετών αντιμετωπίζεται ως πάθηση που προκαλείται από τη σταδιακή εκφύλιση του αρθρικού χόνδρου που υπάρχει στις αρθρώσεις των κοκάλων. Είναι μια ασθένεια που πλήττει περισσότερο τις γυναίκες και τα εξής σημεία: τις μεγάλες αρθρώσεις των σπονδύλων στο κάτω μέρος της πλάτης, τα ισχία, τα γόνατα, τους αστράγαλους, το κάτω τμήμα των ποδιών και μετά την εμμηνόπαυση τα άκρα των δακτύλων.Ποια είναι τα συμπτώματα; πόνος στις αρθρώσεις που εμφανίζεται συνήθως το βράδυπρήξιμο στις αρθρώσεις δυσκαμψία που εμφανίζεται συνήθως το πρωί αποδυνάμωση των μυών που περιβάλλουν την άρθρωσηΠου οφείλεται;Η οστεοαρθρίτιδα μπορεί να οφείλεται στην φυσιολογική φθορά των αρθρώσεων που επέρχεται με το γήρας, ή μπορεί να είναι αποτέλεσμα υπερβολικής φθοράς των αρθρώσεων εξαιτίας μακρόχρονης καταπόνησης. Πως αντιμετωπίζεται;Η οστεοαρθρίτιδα δε θεραπεύεται, αντιμετωπίζεται όμως με φαρμακευτική αγωγή (παυσίπονα και μη στεροειδή αντιφλεγμονώδη φάρμακα), με φυσικοθεραπεία και με άσκηση. Σε κάποιες περιπτώσεις μπορεί να χρειαστεί να γίνουν και ενέσεις κορτιζόνης ακόμα και μέσα στις αρθρώσεις. Τι μπορούμε να κάνουμε;Ο καλύτερος τρόπος να αντιμετωπίσουμε την οστεοαρθρίτιδα είναι να διατηρούμε το φυσιολογικό μας βάρος, να κάνουμε τακτικά απλές ειδικές ασκήσεις που θα μας συστήσει γιατρός και να περπατάμε. Ιδιαιτέρως ευεργετικά είναι τα λουτρά και γενικότερα το κολύμπι γιατί βοηθούν στην άσκηση των μυών χωρίς να καταπονούν τις αρθρώσεις.\nΑρρυθμίες Αρρυθμίες ονομάζονται οι διαταραχές του ρυθμού της καρδιάς .Ο φυσιολογικός παλμός της καρδιάς είναι ρυθμικός. Στην περίπτωση της αρρυθμίας ο ασθενής αντιλαμβάνεται την καρδιά του να κτυπά ακανόνιστα, να φτερουγίζει , να κτυπά γρήγορα ή να κάνει διακοπές.Ποια είναι τα συμπτώματα;Τα κυριότερα συμπτώματα είναι τα εξής:Αίσθημα παλμών δηλαδή αίσθημα φτερουγίσματος της καρδιάςΑίσθημα διακοπών του φυσιολογικού παλμού της καρδιάςΔύσπνοια –λαχάνιασμαΕύκολη κόπωσηΖάλη, λιποθυμίαΣυγκοπήΣε ορισμένες περιπτώσεις επικίνδυνων αρρυθμιών ακόμα και αιφνίδιος θάνατοςΠού οφείλεται;Οι αρρυθμίες έχουν διαφορετικά αίτια:Έντονο στρές ή φόβος ή συγκίνησηΥπερκατανάλωση αλκοόλ και υπερβολικό κάπνισμαΔιαταραχές στο ηλεκτρικό σύστημα της καρδιάςΣτεφανιαία νόσοςΜυοκαρδιοπάθειεςΜυοκαρδίτιδεςΒαλβιδοπάθειεςΚαρδιακή ανεπάρκειαΘυρεοειδοπάθειεςΑναιμίαΠως γίνεται η διάγνωση;Όταν οι αρρυθμίες γίνονται αντιληπτές πρέπει να καταγράφονται στο ηλεκτροκαρδιογράφημα ή σε ειδική συσκευή που καταγράφει τον καρδιακό ρυθμό όλο το 24 ωρο (holter ρυθμού 24ωρου).Σε περιπτώσεις που ήδη υπάρχει υπόστρωμα καρδιοπάθειας η διερεύνηση για αρρυθμίες θα πρέπει να γίνεται και προληπτικά χωρίς δηλαδή να προϋπάρχουν συμπτώματα. Με ειδικές τεχνικές (ηλεκτροφυσιολογική μελέτη: εισαγωγή ειδικών καλωδίων στην καρδιά που καταγράφουν το ρυθμό της καρδιάς και τις διαταραχές του) μπορεί επίσης να προκληθεί η αρρυθμία μέσα στο αιμοδυναμικό εργαστήριο και να αναγνωριστεί η φύση της και η ενδεδειγμένη θεραπεία.Τέλος σε ειδικές περιπτώσεις εμφυτεύεται ειδική συσκευή καταγραφής αρρυθμιών (reveal holter) κάτω από το δέρμα στο πάνω μέρος του θώρακα και καταγράφει τις αρρυθμίες για διάστημα περίπου ενός έτους .Πως θεραπεύεται;Η θεραπεία των αρρυθμιών εξαρτάται από τη φύση τους (δηλαδή αν πρόκειται για απλές έκτακτες συστολές, ταχυκαρδίες, βραδυκαρδίες, διακοπές του καρδιακού ρυθμού, κολπική μαρμαρυγή κτλ.) και από την ύπαρξη ή όχι υποκείμενης καρδιοπάθειας.Η θεραπεία μπορεί να είναι αντιαρρυθμικά φάρμακα , ηρεμιστικά φάρμακα και ανάλογα με την περίπτωση αντιπηκτικά φάρμακα.Σε συγκεκριμένες αρρυθμίες (βραδυαρρυθμίες ) μπορεί να γίνει εμφύτευση βηματοδότη (ειδικό μηχάνημα που με ηλεκτρικό ρεύμα δίνει ρυθμό στην καρδιά όταν παρουσιάζονται παύσεις του ρυθμού), και αν εμφανιστούν αρρυθμίες επικίνδυνες για αιφνίδιο θάνατο γίνεται εμφύτευση ειδικού απινιδωτή δηλαδή μηχανήματος που επαναφέρει τον ρυθμό της καρδιάς όταν αυτή παρουσιάσει θανατηφόρο αρρυθμία.Τι είδους επιπλοκές μπορεί να παρουσιαστούν;Οι συνήθεις επιπλοκές των αρρυθμιών είναι η ζάλη, η λιποθυμία, η συγκοπή, οι θρομβώσεις (σε ορισμένες αρρυθμίες) και ο αιφνίδιος θάνατος (σε ορισμένες αρρυθμίες). Επίσης αν εγκατασταθεί για πολύ καιρό μια ταχυαρρυθμία μπορεί να προκαλέσει βλάβη στην καρδιά.Πως μπορεί να προληφθεί;Για τις απλές αρρυθμίες δηλαδή τις απλές έκτακτες συστολές συνιστάται αποφυγή του στρες ,των μεγάλων γευμάτων και της υπερκατανάλωσης αλκοόλ και καφέ καθώς και διακοπή του καπνίσματος και ρύθμιση της αρτηριακής πίεσης.Στις πιο σύνθετες αρρυθμίες που υπάρχει υπόστρωμα καρδιακής νόσου χρειάζεται συμμόρφωση με τη φαρμακευτική αγωγή και τακτική παρακολούθηση με ειδικές διαγνωστικές εξετάσεις.\nΑρτηριακή Υπέρταση Ως υπέρταση ορίζεται η αρτηριακή πίεση που υπερβαίνει τα 140/90 mmHg σε επανειλημμένες μετρήσεις από τον γιατρό. Πρόκειται για μια ύπουλη πάθηση που χαρακτηρίζεται και ως «σιωπηλός δολοφόνος» δεδομένου ότι μπορεί να προκαλέσει θανατηφόρο εγκεφαλικό επεισόδιο ή καρδιακή προσβολή, χωρίς καμία προειδοποίηση και χωρίς κανένα σύμπτωμα. Η έγκαιρη διάγνωση και ρύθμιση της υπέρτασης είναι ζωτικής σημασίας καθώς αποτελεί άμεσο παράγοντα κινδύνου για τα καρδιαγγειακά επεισόδια (π.χ εγκεφαλικά, εμφράγματα). Τα υπέρβαρα άτομα όπως και τα άτομα με οικογενειακό ιστορικό υπέρτασης διατρέχουν μεγαλύτερο κίνδυνο να εμφανίσουν υπέρταση.Που οφείλεται; Τα αίτια της πρωτοπαθούς υπέρτασης παραμένουν αδιευκρίνιστα ενώ για τα αίτια της δευτεροπαθούς υπέρτασης ενοχοποιούνται παράγοντες, όπως η παχυσαρκία, η υπερκατανάλωση αλκοόλ, η απορύθμιση των ορμονών, το στρες και ορισμένες παθήσεις των νεφρών. Ποια είναι τα συμπτώματα; Τα συμπτώματα της υπέρτασης- αν και συνήθως δεν εκδηλώνονται με αποτέλεσμα να μη γίνεται αντιληπτή η νόσος από μεγάλο ποσοστό ασθενών- είναι τα εξής: πονοκέφαλος αίσθημα κόπωσης ρινορραγία Πως γίνεται η διάγνωση; Τα πρώτα βήματα της διάγνωσης περιλαμβάνουν τακτικές επισκέψεις στο γιατρό και μέτρηση της αρτηριακής πίεσης σε διαφορετικές ώρες τις ημέρας. Στη συνέχεια σε ορισμένες περιπτώσεις μπορεί να γίνουν και περαιτέρω εξετάσεις, όπως οφθαλμολογικές, αιματολογικές, ουρολογικές, ηλεκτροκαρδιογράφημα ή υπερηχογράφημα καρδιάς και νεφρών καθώς και 24ωρη μέτρηση της αρτηριακής πίεσης με ειδική φορητή συσκευή (holter πιέσεως). Πως αντιμετωπίζεται;Ανάλογα με τη σοβαρότητα της υπέρτασης, αν δηλαδή είναι ήπια, μέτρια, σοβαρή ή πολύ σοβαρή, η θεραπεία μπορεί να περιλαμβάνει αλλαγή του τρόπου ζωής και λήψη αντιυπερτασικών φαρμάκων. Ποιοι παράγοντες αυξάνουν τον κίνδυνο εμφάνισης της πάθησης; το οικογενειακό ιστορικόη παχυσαρκίαη ηλικίαη καθιστική ζωή και η έλλειψη σωματικής άσκησηςτα αντισυλληπτικά χάπια και μερικά άλλα φάρμακα (π.χ ερυθροποιητίνη)η εγκυμοσύνηη υπέρμετρη κατανάλωση αλκοόλη αυξημένη κατανάλωση αλατιούη αυξημένη χοληστερίνητο κάπνισμα ο σακχαρώδης διαβήτης Τι επιπλοκές μπορεί να προκαλέσει; Η υπέρταση μπορεί να βλάψει:τον εγκέφαλο (εσωτερική αιμορραγία, εγκεφαλικό επεισόδιο)την καρδιά (καρδιακή ανεπάρκεια, στεφανιαία νόσος)τους νεφρούς (νεφρική ανεπάρκεια)τους οφθαλμούς (θαμπή όραση)Τι μπορείτε να κάνετε; Μπορείτε να υιοθετήσετε έναν πιο υγιεινό τρόπο ζωής, που να περιλαμβάνει καλή διατροφή (για να αποφύγετε την παχυσαρκία), άσκηση (για να αποφύγετε τους κινδύνους της καθιστικής ζωής), περιορισμό του στρες και του αλκοόλ και διακοπή καπνίσματος. Αν ανήκετε στην ομάδα υψηλού κινδύνου κάνετε τακτικά εξετάσεις ενώ μετά την ηλικία των 30 μετράτε την πίεσή σας ανά τακτικά χρονικά διαστήματα. Άσθμα Το άσθμα είναι μια πάθηση που προκαλείται από τη βλάβη των μεγάλων και των μικρών αεραγωγών που μεταφέρουν αέρα προς και από τους πνεύμονες (τους βρόγχους και τα βρογχιόλια), με αποτέλεσμα να δυσχεραίνεται η αναπνοή του ασθενούς. Πρόκειται για μια συνηθισμένη πάθηση, η οποία προσβάλλει όλες τις ηλικίες, περισσότερο όμως τα παιδιά.Ποια είναι τα συμπτώματα; Τα συμπτώματα που παρουσιάζονται εξαρτώνται από το τι τα προκαλεί (κρύωμα, άσκηση, σκόνη, γύρη) για αυτό και διαφέρουν ανά περίπτωση και σπάνια εκδηλώνονται όλα μαζί. βάρος στο στήθος και δυσκολία στην αναπνοή δύσπνοιασυρίττουσα αναπνοή (ήχος σα σφύριγμα στο στήθος)βήχας με πτύελαΠοιοι είναι οι παράγοντες κινδύνου;τα κρυολογήματατα κατοικίδια η γύρη το κάπνισμα (και η εισπνοή του καπνού των άλλων) το ακάρι της οικιακής σκόνης ο καιρός, ιδιαίτερα ο κρύος αέραςοι συγκινήσεις και το στρεςορισμένες τροφέςορισμένα φάρμακαΠως αντιμετωπίζεται;Το άσθμα που εμφανίζεται στην παιδική ηλικία, σε ποσοστό 50%, μπορεί να εξαλειφθεί εντελώς κατά τη διάρκεια της εφηβείας. Γενικότερα όμως είναι μια πάθηση που δε θεραπεύεται πλήρως, αλλά μπορείτε να την ελέγχετε με φάρμακα πρόληψης (αντιφλεγμονώδη) των κρίσεων ή μπορείτε να λαμβάνετε φάρμακα ανακούφισης (βρογχοδιασταλτικά) της αναπνευστικής δυσχέρειας. Τι μπορείτε να κάνετε;Με την κατάλληλη θεραπεία, και την πρόληψη των παραγόντων κινδύνου που αναφέρονται παραπάνω μπορείτε, όχι μόνο, να εξασφαλίσετε μια φυσιολογική ζωή αλλά και να συμμετέχετε σε ψυχαγωγικές και αθλητικές δραστηριότητες. Αστιγματισμός O αστιγματισμός είναι μια ήπια ατέλεια στην καμπυλότητα των φακών των ματιών σας. Η κατάσταση αυτή μπορεί να προκαλέσει θολή όραση. O αστιγματισμός καθιστά θολή και ασαφή την όρασή σας σε όλες τις αποστάσεις. και είναι συχνά παρών από τη γέννηση του ανθρώπου. Επίσης μπορεί να παρουσιαστεί σε συνδυασμό με μυωπία ή πρεσβυωπία. Η κατάσταση τείνει να παραμείνει σταθερή, δεν βελτιώνεται ούτε επιδεινώνεται πολύ με την πάροδο του χρόνου. Ποια είναι τα συμπτώματα;Τα σημεία και τα συμπτώματα του αστιγματισμού μπορεί να περιλαμβάνουν: Διαταραχές στο οπτικό πεδίο του ματιούΘολερότητα σε κάθετες, οριζόντιες ή διαγώνιες γραμμές Οπτική κόπωση ΠονοκέφαλοιΠού οφείλεται;Μέσα στα μάτια υπάρχουν δύο τμήματα που εστιάζουν τις εικόνες , ο κερατοειδής και ο φακός. Εάν ο κερατοειδής ή ο φακός δεν είναι ομοιόμορφα και ομαλά καμπυλωτοί, οι ακτίνες φωτός δεν εστιάζονται σωστά. Αυτό προκαλεί ένα διαθλαστικό σφάλμα που ονομάζεται αστιγματισμός. Αστιγματισμός μπορεί να παρουσιαστεί σε συνδυασμό με άλλα διαθλαστικά σφάλματα οπως η μυωπία και η πρεσβυωπία.Πως γίνεται η διάγνωση;Η διάγνωση γίνεται με την οφθαλμολογική εξέταση και με ειδικές οφθαλμολογικές εξετάσεις όπως η κερατομετρία.Πως θεραπεύεται;Ο στόχος της θεραπείας του αστιγματισμού είναι η αντιμετώπιση της διαταραχής της καμπυλότητας που προκαλεί θολή όραση. Οι θεραπείες περιλαμβάνουν τη χρήση διορθωτικών φακών (γυαλιά αστιγματισμού ), φακών επαφής και τη διαθλαστική χειρουργική με χρήση laser σε ειδικές περιπτώσεις. Αυτισμός Ως αυτισμός θα μπορούσε να οριστεί το μη φυσιολογικό κλείσιμο ενός ατόμου στον εαυτό του, όπως υποδηλώνει και η ετυμολογία της λέξης. Υπό αυτή την έννοια, το παιδί μοιάζει να βρίσκεται στον δικό του κόσμο, στον οποίο νιώθει ασφαλής. Η επικοινωνία του με το περιβάλλον είναι δύσκολη και επιλεκτική, ενώ ο λόγος του συνήθως αρθρώνεται με κραυγές, δηλαδή λέει μια λέξη κραυγάζοντας ή μιμούμενος τις φωνές των άλλων. Το αυτιστικό παιδί παρουσιάζει ψυχαναγκαστική συμπεριφορά, επαναλαμβάνοντας συνεχώς κάποιες κινήσεις ή κάποιες επιθυμίες, αντιλαμβάνεται τον κόσμο με τον δικό του τρόπο και δεν επιδεικνύει φαντασία στο παιχνίδι. Ο αυτισμός περιλαμβάνει ένα ευρύ φάσμα διαταραχών γι’ αυτό δύο αυτιστικά παιδιά μπορεί να διαφέρουν εντελώς μεταξύ τους. Αν το παιδί πάσχει από το σύνδρομο Asperger μπορεί να είναι εξαιρετικά ευφυές, και να επιδεικνύει ιδιαίτερες ικανότητες σε ένα συγκεκριμένο τομέα. Στο άλλο άκρο το παιδί δεν μαθαίνει να μιλά, να χρησιμοποιεί την τουαλέτα ή αυτοτραυματίζεται ψυχαναγκαστικά.Που οφείλεται;Αν και οι ακριβείς αιτίες που προκαλούν τον αυτισμό δεν έχουν ακόμη προσδιοριστεί, σημαντικοί θεωρούνται οι γενετικοί παράγοντες, όπως και ορισμένες παθήσεις που επηρεάζουν την ανάπτυξη των τμημάτων του εγκεφάλου που σχετίζονται με τη λογική σκέψη και την επικοινωνία.Πως γίνεται η διάγνωση;Δεν υπάρχει ειδικό τεστ που να εντοπίζει τον αυτισμό, γι’ αυτό η διάγνωση γίνεται βάσει των συμπτωμάτων στη συμπεριφορά του παιδιού. Τα συμπτώματα μπορεί να είναι εμφανή από την ηλικία των 12 μηνών, συνήθως όμως η ασθένεια επιβεβαιώνεται μετά την ηλικία των 3 ετών. Πως αντιμετωπίζεται;Ο αυτισμός δε θεραπεύεται, είναι όμως ζωτικής σημασίας να εντοπιστεί από πολύ μικρή ηλικία για να υπάρξει έγκαιρη παρέμβαση από τους κατάλληλους φορείς και τους κατάλληλους ειδικούς. Η σωστή παρέμβαση και τα κατάλληλα προγράμματα μπορούν να βελτιώσουν τις γνωστικές και επικοινωνιακές ικανότητες του αυτιστικού παιδιού. Με τη συγχρηματοδότηση της Ελλάδας και της Ευρωπαικής Ένωσης ©Υπουργείο Υγείας και Κοινωνικής Αλληλεγγύης


Ο παίκτης που λατρεύεις να μισείς | KateriniSport.gr\nαπό Άννα Νούση | Ιούλ 9, 2020 00:10 | Ευρώπη, Ποδόσφαιρο | 0 Σχόλια\nΕπιμέλεια, Γιάννης Κουλουμπός\nΟι Σέφιλντ Γουένσντεϊ και Τσάρλτον Αθλέτικ αποτέλεσαν τις πινελιές στον ποδοσφαιρικό “καμβά” της καριέρας του στο Νησί, ωστόσο στη Γουέστ Χαμ έμελλε να βρει τον επίγειο παράδεισο που αναζητούσε εναγωνίως.\nΟι τίτλοι τέλους έπεσαν επί ιταλικού εδάφους. Επαναπατρίζεται για χάρη της ομάδας που υποστήριζε από μικρό παιδί, τη Λάτσιο, για να… μηδενίσει το κοντέρ το 2008 στην Σίσκο Ρόμα, προδομένος από τα -ευπαθή στους τραυματισμούς- πόδια του.\nΟ Πάολο Ντι Κάνιο δεν υπήρξε ποτέ ποδοσφαιρική πριμαντόνα. Ούτε “φόρτωνε” με αμέτρητα γκολ τις αντίπαλες εστίες, ενώ σίγουρα δεν φημιζόταν για την ταχύτητά του. Είχε να αντιπαρατάξει, όμως, ως αντίβαρο τον ποδοσφαιρικό τσαμπουκά, το φλογερό του ταπεραμέντο, αλλά και το πάθος που έβγαζε τόσο εντός, όσο κι εκτός των τεσσάρων γραμμών του αγωνιστικού χώρου. Τα στοιχεία αυτά αρκούσαν για να τον μετατρέψουν σε είδωλο για τους τιφόζι των “λατσιάλι”, οι οποίοι έπιναν νερό στο όνομά του. Όπως, επίσης, και οι «εμπρηστικές» δηλώσεις του, που… έτρεφαν το «τέρας» του φασισμού.\nΤο ημερολόγιο έδειχνε 9 Ιουλίου 1968. Ο Πάολο Ντι Κάνιο αντίκριζε το πρώτο φως της ημέρας στην εργατική συνοικία της ιταλικής πρωτεύουσας, το Κουαρτιτσιόλο, όπου η συντριπτική πλειοψηφία των κατοίκων ήταν αριστερών φρονημάτων και υποστήριζε φανατικά τη Ρόμα. Εκείνος, ένα εκρηκτικό μείγμα (κράμα) συστατικών αντισυμβατικού και αντιδραστικού θα επέλεξε να ταχθεί στο αντίπαλο στρατόπεδο, τη γειτόνισσα Λάτσιο.\nΕκείνη την εποχή η Ιταλία ήταν μια χώρα διχασμένη, που βάδιζε σε τεντωμένο σχοινί και προσπαθούσε να εξισορροπήσει σε ιδεολογικό υπόβαθρο, επουλώνοντας τις πληγές που είχε ανοίξει ο Β’ Παγκόσμιος Πόλεμος. Ο Μπενίτο Μουσολίνι αποχωρούσε από το πολιτικό σκηνικό ηττημένος, ταπεινωμένος και με σκυμμένο το κεφάλι.\nΗ Ρώμη “φλεγόταν”. Στον αέρα αναδυόταν μια μυρωδιά πολιτικής δυσωδίας. Αριστερές και δεξιές ομάδες βρίσκονταν στα… χαρακώματα, αφού περισσότερα τους χώριζαν, παρά τους ένωναν.\nΤο 1974 η Λάτσιο ανεβαίνει στο πρώτο σκαλί του ποδοσφαιρικού βάθρου στο Καμπιονάτο, κατακτώντας το πρώτο πρωτάθλημα στην ιστορία της. Ο Πάολο ήταν έξι ετών. Έντεκα χρόνια αργότερα, θα υπέγραφε το πρώτο του επαγγελματικό συμβόλαιο με τους “αετούς” της Ρώμης, ενώ το 1988 θα τους οδηγούσε σε υψηλές πτήσεις, πανηγυρίζοντας την άνοδο στη Serie A.\nΣτην παρθενική του σεζόν στην κεντρική ποδοσφαιρική σκηνή του Κάλτσιο, τη σεζόν 1988-89, ο Ντι Κάνιο γίνεται ήρωας, καθώς σημειώνει το γκολ της νίκης στο “Derby della Capitale” απέναντι στη μισητή Ρόμα και σώζει την παρτίδα της παραμονής, που έμοιαζε χαμένη, «σκοράροντας» στις καρδιές των σκληροπυρηνικών οπαδών των “λατσιάλι”.\nΗ «ΚΥΡΙΑ» ΚΑΙ Ο… ΑΛΗΤΗΣ\nΎστερα από μια 5ετία στο “Ολίμπικο”, το 1990, αποχωρίζεται τα «γαλάζια» των Ρωμαίων, για να ντυθεί στα «ασπρόμαυρα» της Γιουβέντους. Η τότε κάτοχος του Κυπέλλου UEFA -που παραδοσιακά αποκτούσε την εγχώρια ποδοσφαιρική… αφρόκρεμα- ποντάρει πάνω του και τον προσθέτει στη γραμμή κρούσης, δίπλα σε σταρ όπως οι Ρομπέρτο Μπάτζιο, Τζιανλούκα Βιάλι, Σαλβατόρε Σκιλάτσι, Φαμπρίτσιο Ραβανέλι και Αντρέας Μέλερ.\nΟ… συνωστισμός στην επίθεση της “βέκια σινιόρα” είναι μεγάλος, όπως και ο ανταγωνισμός, που ωθεί τον Ιταλό κυνηγό στην πόρτα της εξόδου από το Τορίνο, τρία χρόνια μετά.\nΤο ποδοσφαιρικό… στοίχημα των “μπιανκονέρι” δείχνει χαμένο, ενώ η μνημειώδης «κόντρα» του με τον αλενατόρε, Τζιοβάνι Τραπατόνι, αναδεικνύεται στη σταγόνα που ξεχειλίζει το ποτήρι της υπομονής.\nΗ ώρα του “αποχαιρετισμού” έχει φτάσει για κείνον, με πηλίκο 107 εμφανίσεις, 7 γκολ και 2 ασίστ. Highlight, η κατάκτηση του Κυπέλλου UEFA με τη «Μεγάλη Κυρία», λίγο πριν πει «αντίο», οδεύοντας για άλλες πολιτείες.\nΤο 1993 το “κακό παιδί” του Κάλτσιο εγκαταλείπει τον πλούσιο Βορρά, για να μετακομίσει στον φτωχό Νότο και τη Νάπολι. Με τους «παρτενοπέι» αγωνίζεται μόλις μία σεζόν, καταγράφοντας 27 εμφανίσεις και 5 τέρματα.\nΤο 1994 η ποδοσφαιρική… πυξίδα του Ντι Κάνιο δείχνει (και πάλι) προς Βορρά. Η ιστορία επαναλαμβάνεται, αυτή τη φορά στη Μίλαν, όπου αδυνατεί να βρει χώρο και χρόνο.\nΔύο χρόνια παρουσίας, 53 συμμετοχές και 7 γκολ συνθέτουν το ποδοσφαιρικό του background στο Μιλάνο, ωστόσο η κατάκτηση του σκουντέτο (1996) με τους «ροσονέρι» αφήνει μία γλυκόπικρη γεύση στον Ντι Κάνιο.\nΤα… χνώτα του δεν ταιριάζουν ποτέ με τον προπονητή Φάμπιο Καπέλο, ενώ ο οξύθυμος χαρακτήρας του τον οδηγεί σε αλλεπάλληλες συγκρούσεις με τους συμπαίκτες του. Το κλίμα δεν τον σηκώνει πια στο “Σαν Σίρο”, με τη λύση του εξωτερικού να στριφογυρνάει στο μυαλό του.\nΗ πρώτη του απόπειρα μακριά από την Ιταλία, στέφεται με απόλυτη επιτυχία. Η Σέλτικ αποτελεί το νέο του ποδοσφαιρικό “κρησφύγετο”. Ο Ιταλός φορ βρίσκει ξανά τη χαρά του παιχνιδιού και καταφέρνει να γίνει σύνθημα στα χείλη των οπαδών. Σε 37 εμφανίσεις με τη φανέλα των “Καθολικών”… πυρπολεί τις αντίπαλες εστίες με 15 τέρματα, “αναζωπυρώνοντας” την καριέρα του, ενώ παράλληλα ανακηρύσσεται καλύτερος παίκτης της σκωτσέζικης Premier.\nΠρώτα βγαίνει η ψυχή και μετά το χούι, λένε, με τον Ντι Κάνιο να συγκεντρώνει ξανά τα φλας της δημοσιότητας για εξωαγωνιστικούς λόγους.\nΤον Νοέμβριο του 1996 στον αγώνα εναντίον της Χαρτς επαναφέρει την αριθμητική ισορροπία των γκολ (2-2) από τα 11 βήματα, ωστόσο στη συνέχεια διαπληκτίζεται φραστικά με τους παίκτες της ομάδας του Εδιμβούργου στην προσπάθειά του να μαζέψει την μπάλα από το πλεχτό και παίρνει την άγουσα για τα αποδυτήρια με δεύτερη κίτρινη κάρτα.\nΤέσσερις μήνες μετά, “πλακώνεται” με τον άσο της Ρέιντζερς, Ίαν Φέργκιουσον, αναγκάζοντας τον “άρχοντα” του αγώνα να τον “κιτρινίσει” για δεύτερη φορά, ενώ… αφιερώνει άσεμνες χειρονομίες στους οπαδούς των “Διαμαρτυρόμενων”, μετατρέποντας σε… ρινγκ το «Old Firm» της Γλασκώβης.\nΗ απρεπής συμπεριφορά και ο έκρυθμος χαρακτήρας του, σε συνδυασμό με τις υπέρογκες οικονομικές απαιτήσεις που προέβαλλε για ανανέωση του συμβολαίου του, τον οδηγούν με μαθηματική ακρίβεια στην έξοδο από το “Σέλτικ Παρκ”, ενώ η άρνησή του τον Ιούλιο του 1997 να ακολουθήσει την αποστολή των “Hoops” επί ολλανδικού εδάφους για το πρώτο στάδιο της προετοιμασίας, ραγίζουν το γυαλί στις σχέσεις των δύο πλευρών, που δεν επρόκειτο να κολλήσει ξανά.\nΤο λιμάνι που έψαχνε δεν θα βρισκόταν στη Σκωτία, με τον Ντι Κάνιο, ν’ ανοίγει πανιά τον Αύγουστο του 1997για τη “Γηραιά Αλβιώνα”. Η Σέφιλντ Γουένσντεϊ “ξηλώνεται” για να τον αποκτήσει, δαπανώντας το ποσό των 4,2 εκατ. λιρών. Ο Ιταλός μετατρέπεται σε “πρώτο βιολί” στη δύναμη πυρός του αγγλικού κλαμπ, τινάζοντας δίχτυα 14 φορές, ενώ ψηφίζεται αγαπημένος παίκτης από τους φίλους των “κουκουβάγιων”, στην παρθενική του σεζόν στο Νησί.\nΤΙ ΕΙΧΕΣ… ΠΑΟΛΟ, ΤΙ ΕΙΧΑ ΠΑΝΤΑ\nΣτις 26 Σεπτεμβρίου του 1998 θα προσέθετε μία ακόμη “μελανή” κουκίδα στο… λεύκωμα της πολυτάραχης καριέρας του. Οι αψιμαχίες ήταν στο… αίμα του, με τους καβγάδες να αναδεικνύονται σε… σπεσιαλιτέ του. Ζούσε για να τσακώνεται και θα το αποδείκνυε για πολλοστή φορά, με θύμα του τον ρέφερι, Πολ Άλκοκ, ο οποίος “τόλμησε” να τον αποβάλλει, βγάζοντας από το τσεπάκι του την κόκκινη κάρτα, στον αγώνα κόντρα στην Άρσεναλ στο “Χίλσμπορο”. Το… unfair play του Ντι Κάνιο -που έσπρωξε τον διαιτητή και χάρισε ένα blooper που θα μνημονεύονταν για χρόνια- μεταφράστηκε σε αποχή από τους αγωνιστικούς χώρους για 11 αγωνιστικές και χρηματικό πρόστιμο ύψους 10.000 λιρών, γράφοντας κακήν κακώς τον επίλογο της διετούς πορείας του στη Σέφιλντ.\nΗ συμπεριφορά του Ιταλού τον μετέτρεψε σε “persona non grata” για το σύνολο του βρετανικού Τύπου.\nΓΟΥΕΣΤ ΧΑΜ: Ο (ΕΠΙΓΕΙΟΣ) ΠΑΡΑΔΕΙΣΟΣ ΤΟΥ\nΈχοντας μείνει στη «ναφθαλίνη» για διάστημα περίπου 5 μηνών, τον Ιανουάριο του 1999, κατά την χειμερινή μεταγραφική περίοδο, παίρνει… φύλλο πορείας για τη Γουέστ Χαμ, η οποία του προσφέρει “καταφύγιο” και αναδεικνύεται σε ποδοσφαιρικό του… ησυχαστήριο.\nΣτην ανατολική πλευρά του Λονδίνου θα έβρισκε τη “Γη της Επαγγελίας” για μια τετραετία. Ο τεχνικός, Χάρι Ρέντκναπ, κατακρίθηκε για την επιλογή του να ρισκάρει με τον ερχομό του Ντι Κάνιο, τοποθετώντας μια ωρολογιακή βόμβα στα αποδυτήρια των «σφυριών», ωστόσο δεν έδειξε να… ιδρώνει το αυτί του, πλέκοντας το εγκώμιο του Ιταλού στράικερ με την χαρακτηριστική ατάκα: “Έχει το ταλέντο να κάνει πράγματα με τη μπάλα, που άλλοι άνθρωποι μόνο να ονειρευτούν μπορούν”.\nΈπρεπε να περάσουν τρεις αγώνες… αφλογιστίας, για να κάνει “σεφτέ” στα γκολ… μαδώντας τα «ρόδα» της Μπλάκμπερν (2-0). Το τελευταίο… λάκτισμα της σεζόν 1998-99 βρίσκει τους Λονδρέζους να τερματίζουν στην 5η θέση της Premiership, απολαμβάνοντας… ευρωπαϊκή θέα.\nΟ ίδιος εξελίσσεται σε αγαπημένο παιδί της κερκίδας και το 2000 κερδίζει τον τίτλο “Hammer of the Year” από τους φανς των “irons”.\nΤον Μάρτιο του 2000 ο Ντι Κάνιο σημειώνει ένα τέρμα σπάνιας ομορφιάς με βολ πλανέ απέναντι στη συμπολίτισσα, Γουίμπλεντον. Η “ζωγραφιά” του Ιταλού ανακηρύσσεται το 2009 ως το “γκολ της δεκαετίας” σε ψηφοφορία που διενέργησε το βρετανικό δίκτυο Sky Sports, συγκεντρώνοντας το 30% των ψήφων.\nΤΟ FAIR PLAY ΤΟΥ ΑΙΩΝΑ\nΣτις 16 Δεκεμβρίου του 2000 η Γουέστ Χαμ δοκιμαζόταν στο “Γκούντισον Παρκ” εναντίον της Έβερτον. Το σκορ ήταν ισόπαλο (1-1) ανάμεσα στις δύο ομάδες μέχρι το 85’, όταν ο Ντι Κάνιο “αρνείται” να σκοράρει προ κενής εστίας, θυσιάζοντας τους τρεις βαθμούς της νίκης στο βωμό του “ευ αγωνίζεσθαι”.\nΟ γκολκίπερ των γηπεδούχων, Πολ Τζέραρντ, κάνει έξοδο για να αποσοβήσει τον διαγραφόμενο κίνδυνο, ωστόσο τραυματίζεται, στην προσπάθειά του να απομακρύνει την μπάλα, αφήνοντας την εστία του ανυπεράσπιστη. Με τον τερματοφύλακα των “μπλε” του Μέρσεϊσαϊντ πλήρως εξουδετερωμένο και να σφαδάζει στο έδαφος από τους πόνους, ο Ντι Κάνιο είχε την ευκαιρία να… τελειώσει τη δουλειά με γκολ και να χαρίσει το “τρίποντο” στην ομάδα του, όμως επέλεξε να απονείμει ποδοσφαιρική δικαιοσύνη, αψηφώντας τους (άγραφους) νόμους της νίκης.\nΜε την κίνηση αυτή, ο Ντι Κάνιο ανάγκασε 31.260 φιλάθλους των “ζαχαρωτών” σε standing ovation, ενώ τα βρετανικά ταμπλόιντ και οι εφημερίδες από εκεί που πριν δύο χρόνια ζητούσαν την “κεφαλή του επί πίνακι”, πλέον, του επεφύλασσαν διθυραμβικά σχόλια και τον αποθέωναν.\nΤην στιγμή που ορισμένοι παίκτες κάνουν «θέατρο» για να πάρουν πέναλτι, ο Ιταλός διδάσκει το μάθημα του fair play και παίρνει το Όσκαρ δια χειρός FIFA την επόμενη χρονιά (2011).\nΟΛΑ ΤΑ ΩΡΑΙΑ, ΚΑΠΟΤΕ ΤΕΛΕΙΩΝΟΥΝ\nΑπό την έξοδο στην Ευρώπη, δια μέσου UEFA Intertoto Cup (1999), τα “σφυριά” βίωναν την άλλη όψη του ποδοσφαιρικού νομίσματος, φλερτάροντας με τον υποβιβασμό (2003).\nΟι σχέσεις του ιδιόρρυθμου Ντι Κάνιο με τον τότε μάνατζερ της Γουέστ Χαμ, Γκλεν Ρέντερ, φθάνουν σε οριακό σημείο. Ο 48χρονος -τότε- Άγγλος τεχνικός αποφασίζει να τον “υποβιβάσει” για προπονήσεις στη δεύτερη ομάδα και γίνονται, πλέον, δύο ξένοι.\nΗ απόλυση του Ρέντερ και η πρόσληψη του Τρέβορ Μπρούκινγκ, σηματοδοτούν την επιστροφή του στην πρώτη ομάδα. Στο ποδοσφαιρικό του comeback, ο Ντι Κάνιο «σκοτώνει» με γκολ την Τσέλσι, αναπτερώνοντας (προσωρινά) τις ελπίδες των “σφυριών” για παραμονή.\nΤελικά, οι ελπίδες αποδεικνύονται «φρούδες», με τους Λονδρέζους να γνωρίζουν οδυνηρό υποβιβασμό την τελευταία αγωνιστική του αγγλικού “μαραθωνίου”, αφού το εκτός έδρας… buzzer beater γκολ του Ντι Κάνιο στο 89’ κόντρα στην Μπέρμιγχαμ (2-2), ήταν δίχως αντίκρισμα.\nΤα «σφυριά» θα περπατούσαν στα (δύσβατα) μονοπάτια της Championship, μαθαίνοντας να ζουν χωρίς τον “Ντούτσε” (σ.σ.: ηγέτης στα ιταλικά) τους.\nΈπειτα από 4 χρόνια, 126 εμφανίσεις, 50 γκολ και 14 ασίστ, ο Ντι Κάνιο έλεγε “ciao”, μετακομίζοντας -ως ελεύθερος- λίγο νοτιότερα για χάρη της συντοπίτισσας, Τσάρλτον.\nΤο πέρασμά του Ιταλού από το “The Valley” αποδείχθηκε σύντομο (2003-04), αλλά συνάμα αρκετό, για να εδραιώσει στα μεσαία βαθμολογικά στρώματα τους “Addicks”, που τερμάτισαν στην 7η θέση στο φινάλε της σεζόν, την υψηλότερη που κατακτούν από τα 1950s.\nΟ Ιταλός επιθετικός κινήθηκε σε… ρηχά νερά, βρίσκοντας τον δρόμο προς τα δίχτυα μόλις 4 φορές, κι αυτές από την άσπρη βούλα του πέναλτι. Καλύτερη στιγμή του, η εύστοχη εκτέλεση πέναλτι “α λα Πανένκα” απέναντι στην Άρσεναλ.\nΟι ιταλικές “σειρήνες” ηχούν, με την “αιώνια πόλη” να τον καλεί. Εκείνος αποδέχεται την πρό(σ)κληση, παρά το γενναίο «ψαλίδισμα» στις αποδοχές του. Ο 36χρονος, πια, Πάολο Ντι Κάνιο γυρίζει στα… γνώριμα λημέρια της Λάτσιο, όπου ανδρώθηκε ποδοσφαιρικά, για να πρωταγωνιστήσει στο sequel της θητείας του στην ομάδα της Ρώμης.\nΗμερομηνία “ορόσημο”: 6 Ιανουαρίου 2005. Η Ρώμη χωρίζεται στα δύο, αλλά υπάρχει χώρος μόνο για έναν. Η πρώτη μάχη της σεζόν για τα κλειδιά της πόλης στην… αρένα του “Ολίμπικο” είναι γεγονός. Λίγο πριν την συμπλήρωση του πρώτου ημιώρου, ο Ντι Κάνιο δίνει προβάδισμα στους “μπιανκοσελέστι” με γκολ-ποίημα και να πανηγυρίζει με ναζιστικό χαιρετισμό, κερδίζοντας μία θέση στο πάνθεων των ηρώων των σκληροπυρηνικών ultras, που φημίζονταν για την φασιστική τους ιδεολογία.\n“Ήταν ένας απλός χαιρετισμός προς τους συντρόφους μου. Δεν είχε την έννοια του μίσους, ούτε ήθελα να υποκινήσω ρατσιστική βία. Άλλο πράγμα ο φασισμός και άλλο ο ρατσισμός. Εγώ είμαι απλά φασίστας Θα χαιρετάω πάντα έτσι, γιατί μου δίνει την αίσθηση πως ανήκω στους οπαδούς μας. Αυτός ο χαιρετισμός είναι δείγμα για μένα πως ανήκω σε μια ομάδα ανθρώπων με κοινές αξίες, αληθινές, που δείχνουν την αντίδραση στα κοινωνικά πρότυπα που μας επιβάλλονται”, είχε δηλώσει, σοκάροντας την ποδοσφαιρική κοινωνία.\nΗ επιστροφή του συνδυάστηκε με τέρμα κόντρα στη μισητή αντίπαλο, γεγονός που τον “θεοποίησε” στα μάτια των “γαλάζιων” τιφόζι. Πλέον, είχε γίνει ένας από αυτούς. Το δεξί του χέρι υψωμένο, δίπλα στο δικό τους. Στο πρόσωπό του έβλεπαν τον επόμενο “Καίσαρα”, που θα διαδεχθεί τον παίκτη-σύμβολο, Αλεσάντρο Νέστα, ο οποίος είχε παραδώσει το περιβραχιόνιο του Capitano, φεύγοντας για τη Μίλαν.\nΗ κίνηση αυτή επαναλήφθηκε και κόντρα στη Λιβόρνο, ομάδα με υποστηρικτές αριστερών πολιτικών πεποιθήσεων, με συνέπεια ο Ντι Κάνιο να τιμωρηθεί από την Ιταλική Ποδοσφαιρική Ομοσπονδία, με πρόστιμο ύψους 10.000 ευρώ και με αποκλεισμό μίας αγωνιστικής.\nΟ ασκός του Αιόλου είχε μόλις ανοίξει για τον Ντι Κάνιο, που διατηρούσε κάκιστες σχέσεις με τους περισσότερους συμπαίκτες του, αλλά και το προπονητικό τιμ, ενώ παράλληλα είχε έρθει σε ρήξη και με τον ισχυρό άνδρα των “λατσιάλι”, Κλαούντιο Λοτίτο.\nΗ αυλαία στο ποδοσφαιρικό “ριμέικ” του Ντι Κάνιο έπεφτε το 2006, έπειτα από 125 παραστάσεις και 20 γκολ συνολικά με την ομάδα της ιταλικής πρωτεύουσας.\nΣτη δύση της καριέρας του αγωνίστηκε στη Σίσκο Ρόμα (2006-2008), ανακαλύπτοντας τα γήπεδα της Serie C2. Στην πρώτη του σεζόν απέτυχε να προβιβάσει τους “βυσσινί” της Ρώμης, ωστόσο, συμφώνησε να παραμείνει και τη επόμενη χρονιά, για να μην αφήσει την αποστολή του στη μέση.\nΤο πλήρωμα του χρόνου, όμως, είχε (κατα)φθάσει για τον βιρτουόζο Ιταλό, ο οποίος στις 10 Μαρτίου 2008 αποφασίζει να κρεμάσει τα ποδοσφαιρικά του παπούτσια, ρίχνοντας τίτλους τέλους έπειτα από 23 χρόνια, 513 παιχνίδια, 108 γκολ, 21 ασίστ, 62 κίτρινες κάρτες, 5 απευθείας αποβολές και 34.029’ αγωνιστικά λεπτά στο χορτάρι.\nΕΒΑΛΕ ΤΑ ΡΟΥΧΑ ΤΟΥ ΑΛΛΙΩΣ…\nΤο ποδόσφαιρο είναι τρόπος ζωής, με τον Πάολο Ντι Κάνιο να μην αντέχει για πολύ μακριά από την ποδοσφαιρική… καθημερινότητα και να ράβει προπονητικό κοστούμι, για να αναλάβει την τεχνική ηγεσία της Σουίντον στις 20 Μαΐου 2011, υπογράφοντας συμβόλαιο διάρκειας δύο χρόνων.\nΣτην παρθενική του σεζόν ως τεχνικός κατόρθωσε να εξασφαλίσει το εισιτήριο του προβιβασμού στη League One, με βαθμολογική συγκομιδή 93 πόντων και ταυτόχρονα κερδίζει το βραβείο του καλύτερου προπονητή της κατηγορίας.\nΤην επόμενη χρονιά το αγγλικό κλαμπ μαστίζεται από οικονομικά προβλήματα, με τον Ιταλό κόουτς τον Ιανουάριο του 2013 να πληρώνει από την… τσέπη του 30.000 λίρες, για να αποτρέψει το κύμα φυγής παικτών μεσούσης της περιόδου. Λίγα 24ωρα μετά, συμμετείχε ενεργά μαζί με ακόμη 200 εθελοντές στον καθαρισμό του γηπέδου από το χιόνι, προκειμένου να διεξαχθεί ο αγώνας της ομάδας του εναντίον της Σριούσμπερι. Τον επόμενο μήνα είχε αφήσει «χήρα» τη θέση, εγκαταλείποντας το “County Ground”, αφού οι οικονομικές δυσχέρειες δεν τον άφηναν να δουλέψει απερίσπαστος.\nΎστερα από ένα μικρό break, ο Ντι Κάνιο επιστρέφει στις προπονητικές επάλξεις και στις 31 Μαρτίου 2013 σηκώνει μανίκια για χάρη της Σάντερλαντ, αντικαθιστώντας στην άκρη του πάγκου τον Μάρτιν Ο’ Νιλ.\nΗ πρόσληψη του Ιταλού προκαλεί θύελλα αντιδράσεων στο εσωτερικό του αγγλικού συλλόγου, με το “Νο2” στην ιεραρχία, τον αντιπρόεδρο, Ντέιβιντ Μίλιμπαντ, να υποβάλλει την παραίτησή του, εξαιτίας του… αμαρτωλού παρελθόντος του Ντι Κάνιο, ενώ το συνδικάτο των ανθρακωρύχων του “Durham Miners’ Association” απέσυρε το πανό που διατηρούσε στο “Stadium of Light”, ως ένδειξη διαμαρτυρίας.\nΤο ξεκίνημα αποκαρδιωτικό, με εξαίρεση την εμφατική εκτός έδρας νίκη της 2ης αγωνιστικής στο αποκαλούμενο “Tyne-Wear derby”, “αλώνοντας” το κάστρο της Νιούκαστλ (3-0), ύστερα από μια δεκαετία αρνητικών αποτελεσμάτων.\nΣτην πρώτη οκτάδα αγώνων, το κλαμπ συγκεντρώνει μόλις τρεις πόντους από τους 24 διαθέσιμους και το μπλέξιμο σε βαθμολογικές περιπέτειες αρχίζει να διαφαίνεται στον ορίζοντα. Τελικά, ο Ντι Κάνιο καταφέρνει να αντέξει 175 μέρες στην “ηλεκτρική καρέκλα” των “μαυρόγατων” και κουνάει… μαντήλι από το «Στάδιο του Φωτός» με συνολικό απολογισμό μόλις τρία «τρίποντα» σε 13 αγώνες, αφήνοντας πίσω του συντρίμμια.\nΕκτός από τις θυελλώδεις σχέσεις του με το… μισό ρόστερ της Σάντερλαντ, αρνητική εντύπωση προξένησε τον Απρίλιο του 2013 η παρουσία του Ντι Κάνιο στην κηδεία του Πάολο Σινιορέλι, πρώην ηγετικού στελέχους της ακροδεξιάς παραστρατιωτικής οργάνωσης “NAR”, που είχε αναλάβει το 1980 την ευθύνη του “αιματοκυλίσματος” στον σιδηροδρομικό σταθμό της Μπολόνια.\nΜπορεί το όνομά του να μην καταχωρηθεί δίπλα σε εκείνα θρύλων του αθλήματος. Ίσως η “έξωθεν καλή μαρτυρία” του ποδοσφαιρικού… περίγυρου να μοιάζει με όνειρο απατηλό για κάποιον που θαυμάζει τον Μπενίτο Μουσολίνι και έχει σημαδέψει το κορμί του με τατουάζ την προσωπογραφία του Ιταλού δικτάτορα, καθώς και άλλων φασιστικών συμβόλων.\nΓια κάποιους θεωρείται απλώς ένα ακόμη φασιστικό μόρφωμα σε ποδοσφαιρικό… φόντο. Στον αντίποδα, για τους τιφόζι της Λάτσιο παραμένει είδωλο. Η ζωή του γεμάτη αντιφάσεις. Από τα νεύρα και τους ομηρικούς καβγάδες με συμπαίκτες, προπονητές και αντιπάλους, στην επίδειξη ποδοσφαιρικού πολιτισμού με άρμα το “fair play του αιώνα”.\nΑντισυμβατικός, εκκεντρικός, ιδιόρρυθμος. Όποια λέξη κι αν χρησιμοποιήσει κανείς, σίγουρα δεν μπορεί να περάσει απαρατήρητος. Είτε θα τον λατρέψεις, είτε θα τον μισήσεις. Εξάλλου, όπως είχε πει και ο Όσκαρ Ουάιλντ: “Το χειρότερο από το να μιλούν άσχημα για σένα, είναι να μη μιλούν καθόλου για σένα”…


Υπουργείο Υγείας : Διοικητές νοσοκομείων - ΕΚΚΛΗΣΙΑ ONLINE\nΣάββατο, 23 Νοεμβρίου 2019 12:34\nΑρχική » ΝΕΑ » Υπουργείο Υγείας : Διοικητές νοσοκομείων\nΥπουργείο Υγείας : Θα υπογράψουν Μνημόνια Αποδοτικότητας με το κράτος\nΣτόχος του υπουργού Υγείας Βασίλη Κικίλια είναι η προώθηση ενός ασθενοκεντρικού μοντέλου νοσοκομείου, με τη Διοίκηση συνεχώς παρούσα, εκεί που δίνεται η μάχη της Υγείας, δηλαδή, δίπλα στους ασθενείς. Ταυτόχρονα, όμως, οι νέοι Διοικητές καλούνται να αποδείξουν ότι διαθέτουν ικανότητες… Χουντίνι στα οικονομικά, προκειμένου να καταφέρουν έχουν χρηστή οικονομική διαχείριση, με λογοδοσία και κατάρτιση ισολογισμών.\nΣτο πλαίσιο αυτό θα κρίνονται για τη δουλειά τους, μέσω τρίμηνης διαδικασίας αξιολόγησης και εάν δεν πετυχαίνουν τους στόχους τους θα απολύονται αυτοδικαίως χωρίς αποζημίωση και θα αντικαθίστανται. Οι στόχοι τους θα προσδιορίζονται σαφώς μέσω μνημονίου (συμβολαίου) αποδοτικότητας, το οποίο θα συνάψουν άμα τη αναλήψει των καθηκόντων τους, με τους Διοικτητές της κάθε Υγειονομικής Περιφέρειας (ΥΠΕ), στην οποία ανήκει το Νοσοκομείο.\nΟι 4 άξονες αξιολόγησης των νέων Διοικητών\nΤα πεδία αξιολόγησης του έργου των νέων Διοικητών, είναι τέσσερα:\nη βελτίωση της ποιότητας των υπηρεσιών προς τους πολίτες\nη εφαρμογή της ηλεκτρονικής διακυβέρνησης\nη εφαρμογή εργαλείων management\nΔιοικητές νοσοκομείων: Πριν καλά – καλά ζεστάνουν την καρέκλα τους, πάντως, οι Διοικητές θα κληθούν να καταγράψουν όλες τις ελλείψεις που υπάρχουν στο νοσοκομείο που θα διοικήσουν, κυρίως από έμψυχο δυναμικό, αλλά και από υλικοτεχνική υποδομή.\nΣτη συνέχεια θα πρέπει να φροντίσουν να καλύψουν ορθολογικά και αποτελεσματικά τα κενά σε προσωπικό, γιατρούς και νοσηλευτές, αξιοποιώντας κατά τον καλύτερο δυνατό τρόπο τις πρώτες προσλήψεις που αναμένεται να γίνουν το αμέσως επόμενο διάστημα. Στα σχέδια του Υπουργείου Υγείας, είναι μάλιστα, να υπάρξουν και αλλαγές στους Οργανισμούς των νοσοκομείων.\n1 χρόνο πριν ΝΕΑ, ΥΓΕΙΑΔΙΟΙΚΗΤΗΣ, νοσοκομεια, ΝΟΣΟΚΟΜΕΙΟ, υπουργός υγείας\nΕΜΥ πρόγνωση καιρού : Γηρυόνης κακοκαιρία, έκτακτο δελτίο σήμερα 23 ΝοεμβρίουΟ Πατριάρχης Αλεξανδρείας Θεόδωρος στο Φανάρι για τη θρονική εορτή\nΣύμφωνα με σχετική ανακοίνωση της Ιεράς Αρχιεπισκοπής, θα υποβληθεί σε προγραμματισμένες ιατρικές εξετάσεις.\nΝΟΣΟΚΟΜΕΙΟ ΑΤΤΙΚΟΝ ΚΟΡΩΝΑΙΟΣ: Συμπτώματα κοροναίος Η1Ν1-γρίπη\nΝΟΣΟΚΟΜΕΙΟ ΑΤΤΙΚΟΝ: Ο 33χρονος Κινέζος ταξίδεψε από την Κίνα στην Ελλάδα και, όταν εκδήλωσε συμπτώματα λοίμωξης, δηλαδή πυρετό και βήχα, επισκέφθηκε αρχικά ιδιωτική κλινική στα νότια προάστια της Αττικής. Το ιστορικό του ταξιδιού και τα συμπτώματα κινητοποίησαν τους γιατρούς που ενημέρωσαν τον Εθνικό Οργανισμό Δημόσιας Υγείας (ΕΟΔΥ) και το ΕΚΑΒ. Αμέσως τέθηκε σε εφαρμογή το σχέδιο δράσης σύμφωνα με το οποίο ασθενοφόρο με πλήρωμα με ειδικό προστατευτικό εξοπλισμό παραλαμβάνει τον ασθενή και τον διακομίζει στο νοσοκομείο αναφοράς όπου επίσης έχει γίνει προετοιμασία και ειδική υποδοχή από τους εργαζόμενους που θα εξετάσουν τον ασθενή.


Τραπεζικές συναλλαγές με χρήση... δακτυλικού αποτυπώματος - EPIRUS TV NEWS\nepirustvnews 2/21/2015 08:40:00 μ.μ.\nΤραπεζικές συναλλαγές με χρήση... δακτυλικού αποτυπώματος Reviewed by epirustvnews on 2/21/2015 08:40:00 μ.μ. Rating: 5


Κορονοϊός: Σημαντικό πλήγμα στο εμπόριο ναρκωτικών - Πώς το lockdown στη Γουχάν έπληξε τα καρτέλ | Reader.gr\nΚορονοϊός: Σημαντικό πλήγμα στο εμπόριο ναρκωτικών - Πώς το lockdown στη Γουχάν έπληξε τα καρτέλ\nΚυρ, 19/04/2020 - 18:59\nΤα lockdown σε πολλές πόλεις λόγω του Covid-19, εκτός των άλλων έχει καταφέρει ένα σημαντικό πλήγμα στα καρτέλ ναρκωτικών καθώς πολλά εξ αυτών βασίζονταν σε κινεζικές εταιρίες για ναρκωτικές ουσίες όπως η μεθαμφεταμίνη και η φαιντανύλη.\nΣύμφωνα με το Associated Press, το γεγονός ότι ένας βασικός προμηθευτής αυτών των ουσιών για τα καρτέλ σε Μεξικό και Κολομβία, βρισκόταν στη Γουχάν, το επίκεντρο της πανδημίας του νέου κορονοϊού, καθώς και η μετατροπή των πόλεων σε «πόλεις φαντάσματα» εξαιτίας των lockdown, έχει προκαλέσει διακοπές στην παραγωγή, στη μεταφορά και διανομή ναρκωτικών.\n«Αντιμετωπίζουν πρόβλημα προμήθειας και ζήτησης. Και να τα περάσεις στην αγορά. Σε ποιον πρόκειται να τα πουλήσεις;», δήλωσε ο Αλεχάντρο Χόπε, αναλυτής ασφαλείας και πρώην αξιωματούχος της CISEN, της υπηρεσίας πληροφοριών του Μεξικό.\nΑκόμα οι τιμές των ναρκωτικών έχουν ανέβει, οι τιμές στην κοκαΐνη για παράδειγμα σε κάποιες πόλεις έχουν ανέβει κατά 20%. Η ηρωίνη επίσης είναι δυσεύρετη σε πόλεις όπως το Ντένβερ και το Σικάγο, ενώ οι προμήθειες φαινατνύλης πέφτουν σε Χιούστον και Φιλαδέλφεια. Στο Λος Άντζελες, η τιμή της μεθαμφεταμίνης μέσα σε λίγες εβδομάδες έχει αυξηθεί περισσότερο από το διπλάσιο και ανέρχεται πλέον σε 1.800 δολάρια τη λίβρα.\n«Υπάρχουν ελλείψεις αλλά ορισμένοι επιτήδειοι το βλέπουν σαν ευκαιρία για να βγάλουν χρήματα. Τα “κακά παιδιά” συχνά χρησιμοποιούν τέτοιες καταστάσεις για ν’ αυξήσουν τις τιμές», δήλωσε ο Τζακ Ράιλι, πρώην υποδιοικητής του Οργανισμού για την Καταπολέμηση των Ναρκωτικών των ΗΠΑ (DEA).\nΤα συνθετικά ναρκωτικά όπως μεθαμφεταμίνη και φαιντανύλη είναι κάποια από αυτά που έχουν επηρεαστεί περισσότερο από την κατάσταση, καθώς βασίζονται σε χημικά, τα οποία τα καρτέλ του Μεξικού εισαγάγουν από την Κίνα, τα οποία μετά από επεξεργασία αποστέλλονται στις ΗΠΑ.\n«Αυτό είναι κάτι το οποίο αποτελεί μάθημα για εμάς. Εάν αυτή η αναστάτωση είναι τόσο σημαντική, χρειάζεται να δουλέψουμε με τους συνεργάτες μας ανά τον κόσμο για να βεβαιωθούμε ότι μόλις βγούμε από την πανδημία, αυτά τα χημικά δεν θα μπορούν να είναι διαθέσιμα για αυτές τις οργανώσεις διακίνησης ναρκωτικών», δήλωσε ο Ούταμ Ντίλον επικεφαλής της DEA.\nΤα καρτέλ αποφεύγουν πλέον τα ναρκωτικά τα οποία προέρχονται από φυτά όπως η ηρωίνη και η μαριχουάνα για συνθετικά οπιούχα όπως η φαιντανύλη, τα οποία μπορούν να παρασκευάζονται όλο το χρόνο, καθ’ όλη τη διάρκεια της ημέρας και τα οποία είναι 50 φορές πιο ισχυρά από την ηρωίνη και έχουν μεγαλύτερο κέρδος.\nΠαρά το γεγονός ότι υπάρχουν κάποια κρυφά εργαστήρια στο Μεξικό τα οποία παράγουν φαιντανύλη, τα καρτέλ σε μεγάλο βαθμό βασίζονται στην Κίνα για να πάρουν τις συγκεκριμένες πρόδρομες ουσίες.\nΣύμφωνα με τη Λουίζ Σάλεϊ διευθύντρια στο Κέντρο Τρομοκρατίας, Διακρατικού Εγκλήματος και Διαφθοράς στο πανεπιστήμιο του George Mason, το οποίο παρατηρεί ιστοσελίδες από την Κίνα που πωλούν φαιντανύλη, τεράστιες παραγγελίες μέσω e-mail αυτών των συστατικών εντοπίζονται σε μία εταιρία στη Γουχάν, η οποία έκλεισε νωρίτερα μέσα στο χρόνο.\n«Η καραντίνα στη Γουχάν και το χάος που επικράτησε, σίγουρα επηρέασε το εμπόριο φαιντανύλης, ειδικά ανάμεσα στην Κίνα και το Μεξικό. Ο βασικός λόγος που η Κίνα έχει γίνει ο βασικός προμηθευτής είναι ότι η Κίνα είναι ο βασικός προμηθευτής σε όλα – τα κάνει όλα φθηνά. Δεν υπήρχε κάποιο κίνητρο από τα καρτέλ για να τα αναπτύξουν από μίνα τους. Πλέον εξαιτίας του νέου κορονοϊού αναγκάζονται να τα κατασκευάσουν από μόνοι τους», δήλωσε ο Μπεν Γουέστχοφ συγγερεφέας του βιβλίου «Fentanyl, Inc.».\nΌμως η πανδημία του Covid-19 έχει αυξήσει τις τιμές. Οι διαφημιζόμενες τιμές για πρόδρομες ουσίες φαιντανύλης, μεθαμφεταμίνης έχουν αυξηθεί από τα τέλη Φεβρουαρίου κατά 25% - 400%. Έτσι κάποια καρτέλ πλέον μειώνουν την εμπιστοσύνη τους στους συγκεκριμένους προμηθευτές και προσλαμβάνουν επιστήμονες για να δημηγορήσουν τις δικές τους πρόδρομες ουσίες.


ΚΕΡΑΥΝΟΣ ΚΑΛΑΜΑΤΑΣ: Δ. Παυλόπουλος “Από την αρχή της σεζόν έχουμε θέσει πρωταγωνιστικούς στόχους” – Taklin.gr\nΚΕΡΑΥΝΟΣ ΚΑΛΑΜΑΤΑΣ: Δ. Παυλόπουλος “Από την αρχή της σεζόν έχουμε θέσει πρωταγωνιστικούς στόχους”\nΣτην 2η θέση του βαθμολογικού πίνακα του Α’ ομίλου της Β’ Τοπικής μαζί με άλλες δύο ομάδες συνεχίζει ο Κεραυνός Καλαμάτας.\nΗ ομάδα του παίκτη – προπονητή Δημήτρη Παυλόπουλου νίκησε με ανατροπή την Θύελλα Παραλίας με σκορ 3-1 ενώ ακολουθεί το μεγάλο καλαματιανό ντέρμπι με τον Παναθηναϊκό Καλαμάτας όπου θα κρίνει πολλά ποια ομάδα θα κατακτήσει την 2η θέση.\nΟ ίδιος ο Δημήτρης Παυλόπουλος μίλησε στο taklin.gr λέγοντας μας τα εξής: “Γνωρίζαμε εξ’ αρχής ότι το παιχνίδι με την Θύελλα Παραλίας δεν θα είναι εύκολο, καθώς ο αντίπαλος διαθέτει αξιόλογες μονάδες και παρουσιάζει ένα ανταγωνιστικό σύνολο. Μείναμε πολύ νωρίς πίσω στο σκορ, αλλά μένοντας πιστοί στο πλάνο που είχαμε, ισοφαρίσαμε σχετικά γρήγορα στο πρώτο μέρος και στο δεύτερο με δυο γκολ, πήραμε μια σημαντική νίκη.\nΑπό την αρχή της σεζόν, θέσαμε πρωταγωνιστικούς στόχους για την ομάδα μας και κάθε αγωνιστική μαχόμαστε για τη νίκη και τους τρεις βαθμούς. Με την ίδια νοοτροπία προετοιμαζόμαστε και για το επόμενο αγώνα, με αντίπαλο τον Παναθηναϊκό Καλαμάτας, μια ομάδα με την οποία ισοβαθμούμε στην δεύτερη θέση μαζί και με την ομάδα των Λαϊκών και έχουμε κοινούς στόχους.\nΕίμαι σίγουρος ότι θα γίνει ένας πολύ όμορφος αγώνας, τον οποίο θα χαρούν τόσο οι ποδοσφαιριστές και οι άνθρωποι των δυο συλλόγων όσο και όσοι τον παρακολουθήσουν”.\nRelated TopicsΔΗΛΩΣΕΙΣΔΗΜΗΤΡΗΣ ΠΑΥΛΟΠΟΥΛΟΣΚΕΡΑΥΝΟΣ ΚΑΛΑΜΑΤΑΣ\nΠΑΠΑΦΛΕΣΣΑΣ ΒΛΑΧΟΠΟΥΛΟΥ: Κωσταράκης “Χάσαμε δίκαια. Θα παλέψουμε μέχρι τέλος για την άνοδο”


�������ǻ���ȸ: �ѹ�&�ǰ� > �˱⽬�� ������ > �� ������ �ﰡ��\n[���ΰ�] �� ������ �ﰡ�� �۾��� : ���� ��¥ : 2012-03-20 (ȭ) 09:12\n��ȸ : 1982\n������ �� �߿� ������ ������ ���� ������? ������ �� �߿��� ����� ����� �ϰ� Ž���� ����ϰ� ������ �ϴ� ������ �Ǿ��. �׷��� �ֱ� ���� �Ź��� �� �ٿ� ���� �����忡�� �߻�� ������ �ߵ��� ��ũ ���ı��� ��κ��� Ž���� ��ð� �״�� ��ġ�����ν� Ȳ�� �������� ���� �����Ͽ� ������ ����Ű�� ������ �����ϰ� �ִ�. ����ϴ� �߿� �츮 ���� ��ȭ�� ���� �˾ƺ��� �� ���������� Ǯ�� ���̴�. �浵�� ���� ��쿡�� �ڽŵ� �𸣰� ��� ����� �Ʒ��� �������� �浵�� ���׸Ӵ� �о��. �׷��Ƿ� �츮�� ���� ���� �ö���� ���� ��� �������� ���� ������, �浵 ���̰ų� �� ���İ� �ƴѰ� ���� ���� �밳 �׷��ٰ� �Ѵ�. �̷��� �Ʒ��� �о ���� �Ʒ��ʿ� ����� �� ���� �ϰ� �ִ� �Ⱓ�̹Ƿ� �ƹ��� ���� ����̶� �ٸ� ������ ����� �� �����. ��ġ �ڴٰ� ���ڱ� �Ͼ�� �ȿ� ���� �ϳ��� ��� ���� �ڴ� �߿� ������ �ڿ��� ���� ���� ���忡 ���� ���̰� �ȴٸ����� ��� �ٴϱ� ������ �Ͱ� ����. �׷��ٰ� �Ͼ�� �����̸� ������ �ٽ� �ȴٸ��� �ռ��ϰ� �ٴϰ� �Ǹ鼭 �ȶҿ� ���� ������ �ʴ°�?\n�̿� ���� ��ġ�� �츮 ���ǵ��� �� �߿��� �Դ� �൵ ���⸦ ���Ѵ�. ���̶� �� �� ����� �ִµ� ������ ���Ͽ� �������� ����� ���ع��� �� �ְ� ���Ϸ��� ���� ������ ���� ��ݵ� ���� �ֱ� �����̴�. �Ϸʷ� ���� �� ���� ������ ������ ����� ó���� �� ø ����԰� �谡 ���� ���� ȥ�� �� ���� �ִµ� ������̶� �� ����� ������, ���� �۶߸��� ���� ����� ���ظ� �޾� ����� �� ���̴�.\n�׷��Ƿ� �̷� ������ �����ϰ� �� �߿� ���� ���� ���� ����� �����Ӱ� ���ư��� �ʰ� ���� ����� ���� �Ǻο��� ������ ���ŴϿ� �浵���� ������ ������ �ְ� �ȴ�. �̰��� ����ϴ� �Ϳ��� �Ȱ��� ���ȴ�. �ǰ��� �������μ� ������ ���� ������� �� ���� ��Ĭ �߰ſ� ���� ���� �� ���� �ϸ� �طο� ���̴�. �׷��Ƿ� ���� �� �𸣰� �Ǻκ��� ���� ���� �ְ� �ڱð� �� �μ� ��� ���׷��� ������ ���¿��� �տ� �����Ǳ⵵ ���� ���̴�.


Στα 10 πέτρινα χρόνια τηςκρίσηςτα περισσότερα ελληνικά σπίτια χτυπήθηκαν από τηνανεργία, τη μείωση των εισοδημάτων τους και την οικονομική ανασφάλεια που ρήμαξε τις ζωές των περισσοτέρων μας. Από νοικοκυραίους μας έκανε επαίτες της Ευρωπαϊκής Ένωσης και των μνημονίων. Έτσι, αυξήθηκαν οιαυτοκτονίεςκαι ο κοινωνικός ιστός αποσυνδέθηκε βλέπονταςαύξηση των αστέγωνή ανθρώπων να εργάζονται για ψιχία.\nΤο 12,9% των Ελλήνων έχει εισόδημα κάτω από το όριο τηςφτώχειας\nΤο 67% των πολιτών έχει\nρευστότητα κάτω από 25%του ποσού που ορίζεται ως όριο φτώχειας\n–Εισοδηματικά φτωχοί:Έχουν εισόδημα κάτω του επιπέδου φτώχειας, αλλά έχουν απόθεμα ρευστότητας που μπορεί να τους συντηρήσει για 3 μήνες.\n–Εισοδηματικά φτωχοί και φτωχοί λόγω χαμηλής ρευστότητας: Έχουν ρευστότητα κάτω του 25% του επιπέδου φτώχειας.\n–Εισόδημα κάτω του επιπέδου φτώχειας, αλλά έχουν απόθεμα ρευστότητας που μπορεί να τους συντηρήσει για 3 μήνες(οικονομικά ευάλωτοι, μπορούν να «πέσουν» κάτω από το όριο της φτώχειας).


Έντβαρντ Γκριγκ: Η μουσική των νορβηγικών φιόρδ… | Ημεροδρόμος\nΗΜΕΡΟΔΡΟΜΟΣ Στιγμιότυπα 4 Σεπτεμβρίου 2019\nΣαν σήμερα, 4 Σεπτεμβρίου του 1907 έφυγε από τη ζωή ο Νορβηγός συνθέτης και σπουδαίος πιανίστας, Έντβαρντ Γκριγκ. Η μουσική του θεωρείται πως έχει σύνδεση με τη νορβηγική λαϊκή παράδοση, εντάσσεται στη ρομαντική παράδοση και χαρακτηρίζεται από το λυρισμό της. Τα πιο γνωστά του έργα είναι η λυρική σουίτα «Πέερ Γκυντ», που συνέθεσε για το ομώνυμο θεατρικό έργο του Ίψεν και το «Κοντσέρτο για πιάνο και ορχήστρα σε λα ελάσσονα».\nΑξίζει να σημειωθεί πως οι ομότεχνοι του και φίλοι του, Λιστ και Τσαϊκόφσκι, ήταν θαυμαστές του έργου του.\nΟ Έντβαρντ Γκρίγκ, μαζί με τον δραματουργό Ερρίκο Ίψεν και τον ζωγράφο Έντβαρντ Μουνκ (με το σπουδαίο και γνωστό έργο του «Η κραυγή») είναι τρεις γνωστοί εκπρόσωποι του πολιτισμού της χώρας των φιόρδ.\nΟ Γκρίγκ είχε ως τελευταία επιθυμία να ακουστεί στην κηδεία το Πένθιμο Εμβατήριο του Σοπέν μαζί με το δικό του Πένθιμο Εμβατήριο (το είχε γράψει για την κηδεία του φίλου του Ρίκαρντ Νόρντραακ, συνθέτη του εθνικού ύμνου της Νορβηγίας). Κηδεύτηκε στη γενέτειρά του Μπέργκεν, παρουσία 40.000 λαού.\n(Επισκέψεις: 454 φορές, όπου 1 ημερήσιες)\nΕτικέτες: ΕΝΤΒΑΡΝΤ ΓΚΡΙΓΚ ΣΑΝ ΣΗΜΕΡΑ


Ο σημερινός ΣΥΡΙΖΑ με τον τρόπο που είναι δομημένος, με τα σημερινά φυσιογνωμιστικά του στοιχεία και με τις πολιτικές που ασκεί, δεν είναι η επιλογή μου.\nΌταν θα έρθει η συμφωνία στη Βουλή θα την ψηφίσετε;\nΠρέπει να δούμε πότε θα έρθει, ποια στάδια θα έχει περάσει και με ποια μορφή θα κατατεθεί. Έχω δηλώσει ότι κατ’ αρχήν η συμφωνία είναι σε θετική κατεύθυνση αφού απαντά στο κύριο ζήτημα. Στη σύνθετη δηλ. ονομασία της γειτονικής χώρας. Επομένως παρά τα επιμέρους προβλήματα της (ιθαγένεια, γλώσσα κτλ) έχω θετική στάση.\nΕπειδή το θέμα όμως αυτό είναι κορυφαίο, πολλοί λένε ότι όποιος ψηφίσει θετικά συντάσσεται και ανήκει στην κυβερνητική πλειοψηφία.\nΠρέπει να είναι καθαρό σε ότι με αφορά ότι εάν η συμφωνία συνδεθεί με ψήφο εμπιστοσύνης στην κυβέρνηση, το ζήτημα είναι διαφορετικό. Εγώ δεν θα δώσω ψήφο εμπιστοσύνης στην κυβέρνηση.\nΠως κρίνετε τις δηλώσεις Πολάκη περί φυλακίσεων; συνιστούν κίνδυνο για τις δημοκρατικές λειτουργίες;\nΤο θέμα είναι σοβαρό. Δεν πρόκειται απλώς για την βαναυσότητα με την οποία πολλές φορές μιλάει ο κ. Πολάκης. Φαινόμενα επιβολής της εκτελεστικής εξουσίας στην δικαστική ή έστω επηρεασμού, είχαμε και στο παρελθόν. Το πολιτικό μας σύστημα έχει ταλέντο σ’ αυτά.\nΑλλά οι τωρινές δηλώσεις είναι απροκάλυπτες, αυτό που λέμε «φόρα-παρτίδα». Χρειαζόμαστε, λέει, αποφάσεις δικαστικές που να οδηγούν τους αντιπάλους μας στις φυλακές, γιατί αυτό εξυπηρετεί τον πολιτικό μας στόχο να κερδίσουμε τις εκλογές.\nΑυτό όλο είναι ιδιαιτέρως επικίνδυνο.


Dear e-diary,: Συ μου χάραξες πορεία....\nΣυ μου χάραξες πορεία....\nΈξω από το παράθυρο μου ακούω φωνές. Ντουντούκες και συνθήματα. Έχει και σήμερα πορεία. Δε βλέπω ποιοι είναι. Μάλλον δάσκαλοι, καθηγητές... Άνθρωποι, μάλλον μορφωμένοι, που πλέον δουλεύουν για 600€. -Έχω μια συμπάθεια για αυτόν τον κλάδο. Οικογενειακές υποθέσεις.- Προσπαθώ να ακούσω τα συνθήματα αλλά δεν τα καταφέρνω. Η ντουντούκα είναι βραχνή και αυτός που εκφωνεί τα συνθήματα έχει ένα περίεργο γρέζι στη φωνή που δεν μπορώ να καταλάβω εάν είναι από απόγνωση, από οργή ή απλά από συνδικαλισμό.\nΞαφνικά ανοίγει η πόρτα του γραφείου μου και μπαίνει μέσα ένας συνάδελφος μου με ένα νεαρό κύριο. Από αυτούς τους κουστουμαρισμένους με το μπλαζέ ύφος. Γύρω στα τριάντα πέντε με ακριβό κουστούμι και ακριβή κολόνια. "Πώς μπορείς και δουλεύεις με τόση φασαρία? με ρωτάει με ξινισμένο ύφος. Σκέφτομαι να του απαντήσω ότι μου τελείωσε το παντεσπάνι και δεν έχω τι να τους πετάξω για να σταματήσουν αλλά τελικά του απαντώ ότι όλα είναι μια συνήθεια. Ο νεαρός κύριος παίρνει ακόμα πιο μπλαζέ ύφος και συνεχίζει, "Ω ναι, θυμάμαι μια φορά όταν ήμουν στο γραφείο ενός υπουργού και αυτός το ίδιο μου είχε απαντήσει, μμμ ποιος υπουργός ήταν? Δε θυμάμαι... " Εδώ κοντεύουμε να συνηθίσουμε τους μαλάκες πήγα να του πω αλλά τελικά χαμογέλασα γλυκά και τους λέω να περιμένουν γιατί το Big Βoss έλειπε σε μια συνάντηση. Μετά από λίγο έρχεται και το Big Βoss και περνάνε στο γραφείο του. Περιμένω να ακούσω συστάσεις. Nada! Περιμένω να ακούσω κάτι σε τύπου συνέντευξη και ακούω γελάκια και συζήτηση περί ανέμων και υδάτων. Ω, μα ναι μικρή μου ηλίθια, φυσικά γνωρίζονται. Σιγά μην ήρθε να δώσει βιογραφικό. Νέος συνάδελφος λοιπόν! Καλώς τα δεχτήκαμε!\nΈχουν αφήσει τη πόρτα ανοιχτή και ακούω τη συζήτηση. Ο νεαρός κύριος λέει για το δράμα που περνούσε στην προηγούμενη δουλειά του. Δούλευε από το πρωί μέχρι τις 19:00 για 2.500€. Jesus δηλαδή. Έτσι μου ήρθε να ανοίξω το παράθυρο να φωνάξω στους απ' έξω να κάνουν ησυχία για να ακούσουν τα πραγματικά δράματα και να πουν δόξα σοι ο Θεός για την τύχη τους. Που έχουν το θράσος και διαδηλώνουν. Η συζήτηση συνεχίστηκε αλλά εγώ τους βαρέθηκα και σταμάτησα να τους ακούω. Αλλά σε κάποια φάση το αυτί μου έπιασε τη λέξη κλειδί. ΕΡΤ!\nΑπολυμένος της ΕΡΤ λοιπόν! Είδες τελικά? Άπαξ και βρεθείς σε γραφείο υπουργού, δεν πας χαμένος!\nΑναρτήθηκε από Xristina @ Dear e-diary στις 4:07 π.μ.\nΕτικέτες Αερο-φιλολογίες, Πολιτικές ανησυχίες\nΑνώνυμος 18 Σεπτεμβρίου 2013 - 4:57 π.μ.\nΚαταρχίν διαβάζω το blog σου εδώ και λίγο καιρό και πρέπει να σου πω ότι γράφεις πολύ ωραία( δεν ξέρω αν έχει σχεση με την δουλειά σου) και δεύτερον η γελειογραφία στο κάτω μέρος νομίζω ότι τα λέει όλα!!\nXristina @ Dear e-diary 19 Σεπτεμβρίου 2013 - 2:15 π.μ.\nΓεια σου Μαρία...\nΜπα η δουλειά μου δεν έχει καμία σχέση με τη συγγραφή κειμένων.. Ισα ισα που το χιουμορ μου δεν τυγχάνει και της καλύτερης αντιμετώπισης εδώ!\nRylie 18 Σεπτεμβρίου 2013 - 4:58 π.μ.\nΕίχε σοβαρό πρόβλημα ο άνθρωπος! Ακούς εκεί να δουλεύει τόσες ώρες και να παίρνει μόνο 2.500€...\nΕίχε δυνατό βιογραφικό! Υπουργικό!\nXristina @ Dear e-diary 19 Σεπτεμβρίου 2013 - 2:16 π.μ.\nΑσε και εγώ τον λυπήθηκα... Στο τέλος του έδωσα 2€ να φάει μια τυρόπιτα ο άνθρωπος\nBUTTERFLY 18 Σεπτεμβρίου 2013 - 6:06 π.μ.\nΚαλα η γελοιογραφια ολα τα λεφτα! Η γελοιοτητα παλι....\nΗ Αμοργος που περιμενω που ειναι;;;\nΗ Αμοργός ε? Με έπιασε το φθινόπωρο...\nVAD 18 Σεπτεμβρίου 2013 - 7:34 π.μ.\nΑφού δε σήκωσες κανα χερι,να του αστράψεις μιαν ανάποδη!:)\nXristina @ Dear e-diary 19 Σεπτεμβρίου 2013 - 2:18 π.μ.\nΜωρε επειδή δεν έχω πάει ΑΚΟΜΑ σε κανένα γραφείο υπουργού δε με παιρνει να με απολύσουν...\nMia Petra 18 Σεπτεμβρίου 2013 - 8:24 π.μ.\nΡε συ, πως τα γράφεις τόσο τέλεια;; Σαν να ήμουν εκεί, που ευτυχώς δεν ήμουν, οπότε θαυμάζω και την ψυχραιμία σου! Σε φιλώ γλυκά κι αυτή η γελοιογραφία, απλά τέλεια επίσης! :)))\nMia Petra 18 Σεπτεμβρίου 2013 - 8:25 π.μ.\nΑ!!!! Με γεια η ανακαίνιση!!! Τέλεια ΚΑΙ αυτή! :)\nΕυχαριστώ πολύ!! Εβαλα τα φθινοπωρινά μου!\nvivi ka 18 Σεπτεμβρίου 2013 - 1:50 μ.μ.\nΦτου γαμώτο!! Στην ΕΡΤ έπρεπε να εργάζομαι!! Εμ!! δεν είχα μυαλό στα νιάτα μου!! :)\nXristina @ Dear e-diary 19 Σεπτεμβρίου 2013 - 2:19 π.μ.\nΣτερνή μου γνώση να σ' είχα πρώτα! Είδες τι έχασες?\nmahler76 18 Σεπτεμβρίου 2013 - 2:09 μ.μ.\nΑυτές είναι δουλειές! Γλείφτης Υπουργού...\nXristina @ Dear e-diary 19 Σεπτεμβρίου 2013 - 2:20 π.μ.\nΑυτές είναι ΟΙ Δουλειες... Και αυτοί που τις κάνουν ονομάζονται δουλικοί...\nmahler76 23 Σεπτεμβρίου 2013 - 3:41 π.μ.\nτο κακό είναι πως κάποιες φορές αυτοί οι δουλικοί καθίστανται και αφεντικά μας :(\nXristina @ Dear e-diary 23 Σεπτεμβρίου 2013 - 4:19 π.μ.\nΠάρτο σαν βεβαιότητα αυτό!\nΜαρίνα Ζ 19 Σεπτεμβρίου 2013 - 4:34 π.μ.\nΧριστίνα μου έκανε εντύπωση που είναι απολυμένος της ΕΡΤ...Απο πολύ μέσα μέχρι και πριν ένα μήνα ήξερα οτι όλοι οι "απολυμένοι" δηλαδή αυτοί που πλέον δεν εργάζονται πληρώνταν κανονικά(τουλάχιστον για τους 2 μήνες μέχρι τότε που είχα μιλήσει με "απολυμένο")και οτι στη ουσία κανένας δεν έχει απολυθεί...Να μου είπαν ψέματα;Δεν το πιστεύω να σου πω την αλήθεια.\nΓια την ΕΡΤ και τους εργαζομενους της δεν θέλω να ανοίξω το στόμα μου γιατί θα πω πολλά και δεν θα μπορείτε να με μαζέψετε!!!\nXristina @ Dear e-diary 19 Σεπτεμβρίου 2013 - 4:45 π.μ.\nΝα σου πω την αλήθεια δε ξέρω. ακουσα ότι δούλευε στην ΕΡΤ και φαντάστηκα ότι είναι από τους απολυμένους. Δεν έπιασα συζήτηση μαζί του. Μπορεί να είχε φύγει νωρίτερα από την ΕΡΤ. Το θέμα είναι ότι ο τύπος ήταν 35 και είχε περάσει από θέσεις που άλλοι ούτε καν θα τολμούσαν να φανταστούν! Λογω των γνωριμιών του είχε περισσότερες ευκαιρίες από όσες του αναλογούσαν. Και εκεί εκνευρίζομαι! Με την αδικία... Γιατί αυτός και όχι καποιος άλλος. Και εντάξει μπορεί να είναι σούπερ ντούπερ στη δουλειά του αλλά γιατί δε δίνονται οι ευκαιρίες και σε άλλους ανθρώπους να δείξουν τι αξίζουν!\nΓια λέγε τι ξερεις για την ΕΡΤ? :Ρ\nΜαρίνα Ζ 19 Σεπτεμβρίου 2013 - 6:11 π.μ.\nΑπλά όλο αυτό που λες δεν μου έκανε καμία εντύπωση και το προσπέρασα :P\nΌλη στην ΕΡΤ με μέσον είχαν μπει.Κλασικά ξέρεις.Ο ένας έφερνε την ανηψιά, ό άλλος τον κουνιάδο του κλπ.Κι ακόμα κι αν έμπαιναν με συμβασείς ορισμένου χρόνου κάποτε όλοι μονιμοποιούνταν.Ασεπ δεν ξέρω αν έπαιξε ποτέ εκεί κι ακόμα κι αν έπαιξε εγώ όσους γνωρίζω στη ζούλα μπήκαν.\nΤώρα που το ξανασκέφτομαι...(γι' αυτόν που ήρθε στη δουλειά εκεί) ίσως τώρα πια αυτο τον μήνα να έχουν βγει και οι απολύσεις.Θα πάρω κανένα τηλ να μάθω κουτσομοπολιά χαχαχα.Πάντως κανόνικα δεν δικαιούνται οαεδ μιας και τόσα χρόνια μία δεν έχουν πληρώσει στον οαεδ και ίσως και θα έπρεπε να επιστρέψουν πίσω τους μήνες που δεν δούλεψαν.Γιατί όσο καιρό (όλο το καλοκαίρι σχεδόν) έβγαιναν στα κανάλια και κλαίγονταν αυτοί πληρώνονταν κανονικότατα και καθόντουσαν.Αυτό είναι το ελληνικό κράτος.Τους απολύεις στη τελική (ας μην το αναλύσουμε αυτό...) αν είναι να τους πληρώνεις μην τους απολύεις...\nΓια τους εξωτερικούς συνεργάτες δεν θέλω να πω, δεν θέλω να πω ούτε και για τους εργαζόμενους που έκαναν εκπομπή λίγους μήνες και πληρώνονταν όλο το χρόνο, για τα έξοδα του προσωπικού που πηγαίναν στο δημόσιο(τηλέφωνα διαρκείας και διαφορα άλλα ωραια..).Θα πω μόνο πως τα μαγαζια εκει κοντα θα χάσουν τη πελατεία που είχαν.Πολλοί πήγαιναν για ψώνια και όχι για δουλειά...Και το πιο αστείο ήταν οτι τα έλεγαν κιόλας, τόσο ζώα.\nΜαρίνα Ζ 19 Σεπτεμβρίου 2013 - 6:12 π.μ.\nΚαλά τι έχω πάθει σήμερα με τα ορθογραφικά;;;\nΜαρίνα Ζ 19 Σεπτεμβρίου 2013 - 4:35 π.μ.\n*ουπςς πληρώνονταν ήθελα να γράψω.\nTremens 19 Σεπτεμβρίου 2013 - 7:50 π.μ.\nΑχ κι εγώ τόσα έπαιρνα κάποτε που τανε παχιές οι μύγες... τώρα βροχή!\nXristina @ Dear e-diary 23 Σεπτεμβρίου 2013 - 3:18 π.μ.\nΠου θα πάνε θα ξαναπαχύνουν.... Τότε βέβαια θα είναι αυτές παχιές και εμείς ισχνοί!\nΑνώνυμος 19 Σεπτεμβρίου 2013 - 11:14 π.μ.\nΕλπίζω απλά τώρα να αποφασίσει να δουλέψει και να μην κάθεται στο σβέρκο και να παίρνει τα λεφτά που αξίζει!\nXristina @ Dear e-diary 23 Σεπτεμβρίου 2013 - 3:19 π.μ.\nΤο καλό που του θέλω...\nGiota 20 Σεπτεμβρίου 2013 - 7:15 π.μ.\nΕυχαριστώ πάρα μα πάρα πολύ!\nSelcouth 20 Σεπτεμβρίου 2013 - 8:15 π.μ.\nΑυτά τα χρήματα δεν τα έχω δει ούτε ζωγραφιστά, πόσο μάλλον σε μισθό. Φοβερό κείμενο! Γελούσα και νευρίαζα ταυτόχρονα. Όσο για τη γελοιογραφία... Όλα τα λεφτά!\nXristina @ Dear e-diary 23 Σεπτεμβρίου 2013 - 3:20 π.μ.\n2.500€ μηνιαίως θα ήταν ένα πραγματικό έργο τέχνης εάν ήταν ζωγραφιά...\nΦανή 20 Σεπτεμβρίου 2013 - 9:11 π.μ.\nη φωτογραφια στο τελος απαιχτη!\nεπρεπε να ανοιξεις το παραθυρο κ να τους φωναξεις να ερθουν μεσα μεταφεροντας τους το ποσο :P\nXristina @ Dear e-diary 23 Σεπτεμβρίου 2013 - 3:22 π.μ.\nΚαλά άμα μπαίνανε μέσα θα πήγαινε η καρπαζια σύννεφο...\nΑνώνυμος 20 Σεπτεμβρίου 2013 - 10:27 π.μ.\nΘεωρώ ότι η γελοιογραφία στο τέλος είναι ιδανική για να περιγράψει την όλη κατάσταση...\nXristina @ Dear e-diary 23 Σεπτεμβρίου 2013 - 3:23 π.μ.\nΣυμφωνώ με σένα άρα και κατ' επέκταση με μένα που την επέλεξα εξαρχής...\nUnknown 21 Σεπτεμβρίου 2013 - 4:52 π.μ.\nΤον κακομοιρούλη. Πώς τολμάς να ειρωνεύεσαι dear e-diary? Όταν κάποιοι από εμάς δουλεύουν από το πρωί μέχρι τις 19:00, 20:00, 21:00 για 800 και 700 ευρώ και κάνουμε και μόκο μη και χάσουμε τη δουλειά-κελεπούρι;\nXristina @ Dear e-diary 23 Σεπτεμβρίου 2013 - 3:25 π.μ.\nΜόκο να κάνετε δεν έχουμε κανένα πρόβλημα με αυτό . Ισα ίσα το επικροτούμε κιόλας. Πορείες μην κάνετε με ντουντούκες γιατί μας παίρνετε τα μυαλά και μετά πρέπει να δώσουμε 1000€ σε ψυχαναλυτές, 500 σε ωρυλά κτλ...\nΟπότε τι μένει? Δίκιο είχε ο άνθρωπος!\nΚ. † 21 Σεπτεμβρίου 2013 - 9:10 π.μ.\nΖούσε ένα δράμα,ο καψερός. Έτσι μου 'ρχεται να τραβήξω τα βυζιά μου.\nXristina @ Dear e-diary 23 Σεπτεμβρίου 2013 - 3:27 π.μ.\nUnknown 22 Σεπτεμβρίου 2013 - 3:07 π.μ.\nAπό το τίποτε μέχρι το κοστουμαρισμένο βυσματομένο τίποτα, μια γνωριμία του μπαμπά δρόμος! Αυτό που οι κατσαρίδες και τα βύσματα επιβιώνουν ότι και να συμβεί...με κάνει έξαλλη! (Κυρίως για τα βύσματα...άντε και για τις κατσαρίδες που είναι σιχαμένες!) Keep in touch Χριστίνα!\nBon courage! (Που λένε και τα γαλλόπουλα!)\nXristina @ Dear e-diary 23 Σεπτεμβρίου 2013 - 3:35 π.μ.\nΗ αλήθεια είναι πως εάν είναι να επιλέξω ανάμεσα σε κατσαρίδα και βύσμα. Θα προτιμήσω το βύσμα.. Μερικά είναι χαριτωμένα...\nthe writer 22 Σεπτεμβρίου 2013 - 5:40 π.μ.\nΚαι τώρα δηλαδή πρέπει να τον λυπηθούμε;\nXristina @ Dear e-diary 23 Σεπτεμβρίου 2013 - 3:33 π.μ.\nΑναρωτιέσαι ακόμα? Δεν κλαίς ήδη?\nthe writer 23 Σεπτεμβρίου 2013 - 2:26 μ.μ.\nI feel like cryyyyyying tonightttttttttt\nKate'sCakeBox 22 Σεπτεμβρίου 2013 - 11:40 π.μ.\nΕξαιρετική ανάρτηση και με χιούμορ και με αιχμηρότητα..κάποια στιγμή όμως πρέπει όλοι μας ν'ανοίξουμε το παράθυρο..το βόλεμα,η λαμογιά η αθλιότητα όλων αυτών και των υπεράνω αυτών μας έφερε στην παρούσα κατάσταση και τα παιδιά μας μόνο ένα μαύρο πανί βλέπουν μπροστά τους..ευτυχώς που υπάρχει και το βήμα κάποιων όπως τα ιστολόγια εδώ στο χώρο μας που τους τα τσούζουν κοπέλα μου..αν και δυσκολεύομαι να πιστέψω ότι θ'αλλάξει κάτι!!απολαυστική η γελιογραφία τα λέει όλα,,μπράβο σου!!καλό σου βραδάκι!\nXristina @ Dear e-diary 23 Σεπτεμβρίου 2013 - 3:37 π.μ.\nΚαληνύχτα Kate'sCakeBox, αυτός ο κόσμος δε θα αλλάξει ποτέ...\nΑνώνυμος 22 Σεπτεμβρίου 2013 - 10:48 μ.μ.\nΚαι ξέρω παιδιά με δύο πτυχία, μεταπτυχιακό, μάστερ και δύο ξένες γλώσσες, που δουλεύουν για 300 ευρώ. Ελλάδα!! Μια λέξη, μια νοοτροπία.\nXristina @ Dear e-diary 23 Σεπτεμβρίου 2013 - 3:38 π.μ.\nΤόπος να ζεις...\nKaterina V *Pause blog* 23 Σεπτεμβρίου 2013 - 3:49 π.μ.\nΜάλιστα μάλιστα!! Ας μη το ανοίξω..!!\nΠολύ πετυχημένο το σκίτσο!\nMy Lovable Baby (by Daeira mommy) 23 Σεπτεμβρίου 2013 - 4:02 π.μ.\nΗ γελοιογραφία τα λέει όλα :)\nΑναμνήσεις μιας Χριστίνας.\nLiebster awards, The History\nΣτου Κουφονησιού τη πόρτα...


Δήμος Λευκωσίας - Η Λευκωσία ζητά άμεσα την υλοποίηση του Μεγάρου Πολιτισμού Κύπρου\nΗ Λευκωσία ζητά άμεσα την υλοποίηση του Μεγάρου Πολιτισμού Κύπρου\nΕΝΗΜΕΡΩΣΗ / Ανακοινώσεις / Ανακοινώσεις (2012) / Η Λευκωσία ζητά άμεσα την υλοποίηση του Μεγάρου Πολιτισμού Κύπρου\nΠεμ, 27 Σεπ. 2012 04:00\nΟι πολίτες της Λευκωσίας παρακολουθούν τις τελευταίες μέρες μια ενορχηστρωμένη και διατεταγμένη προσπάθεια διάδοσης ανυπόστατων πληροφοριών για το Μέγαρο Πολιτισμού Κύπρου με κύριο στόχο την ακύρωση του πιο σημαντικού έργου ανάπτυξης της Πρωτεύουσας.\nΤην Πέμπτη 27 Σεπτεμβρίου 2012 στην εφημερίδα «ο Φιλελεύθερος» εμφανίζεται νέο δημοσίευμα κάτω από τον τίτλο «Παρέμβαση Ελέγκτριας για το Μέγαρο – Εξετάζει από ποια έργα θα περικοπούν τα κονδύλια της ΕΕ» το οποίο προσπαθεί να δημιουργήσει ερωτηματικά για τη χρηματοδότηση του έργου.\nΤα γεγονότα σχετικά με την προώθηση και τη χρηματοδότηση του έργου απλά έχουν ως έξης:\n28/2/2007: Το Υπουργικό Συμβούλιο αποφασίζει ότι το Μέγαρο Πολιτισμού Κύπρου θα προχωρήσει για να χρηματοδοτηθεί ως μεγάλο έργο στο Επιχειρησιακό Πρόγραμμα: Αειφόρος Ανάπτυξη και Ανταγωνισμός και θα χρηματοδοτηθεί με ποσό της τάξης €68.000.000 από τα Διαρθρωτικά Ταμεία της ΕΕ.\n8/11/2011: Ο Αντιπρόεδρος της Ευρωπαϊκής Επιτροπής κύριος Joaquin Almunia με επιστολή του στην Υπουργό Εξωτερικών κυρία Ερατώ Κοζάκου – Μαρκουλή εκφράζει την ετοιμότητα της ΕΕ να χρηματοδοτήσει το Μέγαρο Πολιτισμού Κύπρου με το 85% της ολικής δαπάνης.\n1/3/2012: Η Επιτροπή Οικονομικών της Βουλής αποδεσμεύει πόσο ύψους €11.600.000 για την κάλυψη της δαπάνης σε σχέση με την προώθηση της κατασκευής του Μεγάρου Πολιτισμού με ομόφωνή απόφαση όλων των κομμάτων. Στην ίδια απόφαση η Επιτροπή Οικονομικών σημείωσε τη θέση του Υπουργείου Οικονομικών που εκφράστηκε από εκπρόσωπο του, ότι η Κυβέρνηση είναι αποφασισμένη να εκτελέσει το έργο.\nΤα ερωτήματα που αφήνει το δημοσίευμα είναι πολλά και αμείλικτα:\nΑφού τόσο από πλευράς Κυβέρνησης όσο και από πλευράς ΕΕ έχει αποφασιστεί να διατεθούν για το έργο τουλάχιστον €68.000.000 από τα Ευρωπαϊκά Ταμεία το ερώτημα είναι αν σήμερα υπάρχουν αυτά τα λεφτά.\nΑν υπάρχουν, τότε δεν υπάρχει κανένα απολύτως πρόβλημα γιατί ήδη έχουν εκταμιευθεί €25.000.000 για το έργο που μαζί με τα €68.000.000 καλύπτουν σχεδόν τη συνολική δαπάνη του έργου.\nΑν δεν υπάρχουν τα €68.000.000, τότε πρέπει να ερευνηθεί από ποιους, πότε και ποιους σκοπούς διατέθηκαν.\nΠιστεύουμε λοιπόν, ότι αυτό είναι το καθήκον της Γενικής Ελέγκτριας. Δηλαδή να διερευνήσει πιθανές παρατυπίες και παρανομίες που διαπράχθηκαν σε σχέση με τη χρηματοδότηση του Μεγάρου Πολιτισμού Κύπρου και την καλούμε να προχωρήσει προς αυτήν την κατεύθυνση.\nΜε το σημερινό δημοσίευμα για πρώτη φορά γίνεται προσπάθεια να έλθουν σε αντιπαράθεση δύο πόλεις. Μήπως αυτός είναι ο κύριος σκοπός του αρθρογράφου;\nΜε βάση το δημοσίευμα φαίνεται ότι εντάχθηκαν έργα της τάξης των 60 περίπου εκατομμυρίων ευρώ στη Λεμεσό σε περιόδους μετά την ημερομηνία που είχε ενταχθεί το Μέγαρο Πολιτισμού Κύπρου το 2007.\nΣτο έργο του Μεγάρου Πολιτισμού Κύπρου έχουν προστεθεί και έργα απόρροια του Τοπικού Σχεδίου Λευκωσίας, τα οποία είναι ουσιαστικά για την ανάπτυξη του κέντρου της πόλης, όπως μεγάλη πλατεία, αστικό πάρκο καθώς επίσης και υπόγειος χώρος στάθμευσης. Τα έργα αυτά έχουν αυξήσει το κόστος του Μεγάρου άλλα είναι αναγκαία για την δημιουργία ενός σύγχρονου κέντρου, πόλου έλξης για επισκέπτες, προϋπόθεση για την πολυπόθητη οικονομική αναζωογόνηση του εμπορικού κέντρου της πόλης.\nΓι αυτό το λόγο, Θέλουμε να δηλώσουμε ότι παραμένουμε ανυποχώρητοι στη δημιουργία του Μεγάρου Πολιτισμού Κύπρου γιατί έτσι όπως έφθασαν τα πράγματα είναι ίσως το μοναδικό έργο ανάπτυξης τόσο για τον πολιτισμό της Κύπρου και για τη οικονομική ανάπτυξη του κέντρου της Πρωτεύουσας.\nΑυτοί που πολεμούν το Μέγαρο τώρα, θέλουν το κέντρο της Λευκωσίας να παραμείνει μόνο με κενά χωράφια. Εμείς θέλουμε στη Λευκωσία ένα ευρωπαϊκό κέντρο και αυτό διεκδικούμε!\nΑπό το Γ.Σ ΠΟΒΕΚ\nΑπό την Εταιρεία Τουριστικής Ανάπτυξης και Προβολής Λευκωσίας\nΑπό το Σύνδεσμο Καταστηματαρχών Πεζοδρόμων Λευκωσίας\nΑπό το Σύνδεσμο «Οι Φίλοι της Λευκωσίας»\nΑπό το Σύνδεσμο Καταστηματαρχών Στασικράτους


Με σφιχτό σχήμα για την υπέρβαση και τον πρώτο τίτλο - Contra.gr - Live Sports Magazine\nΜε σφιχτό σχήμα για την υπέρβαση και τον πρώτο τίτλο\nΝΙΚΟΣ ΓΙΑΝΝΟΠΟΥΛΟΣ ΤΕΛ. ΑΝΑΝΕΩΣΗ: 27 Απρ. 2012 | 21:38\nΓίνονται τη σήμερον ημέρα ποδοσφαιρικά θαύματα; Πολλές απαντήσεις μπορούν να δοθούν, ο Ατρόμητος οφείλει μόνο μία στον κόσμο του και σ' όσους πιστεύουν ακόμη στις ρομαντικές ποδοσφαιρικές ιστορίες. Ναι, σαφώς και γίνονται. Άλλωστε ένα τέτοιο μικρό θαύμα πέτυχε ο νυν προπονητής του Γιώργος Δώνης το 2007 όντας προπονητής της ΑΕΛ, η οποία νίκησε στον τελικό του Βόλου τον Παναθηναϊκό.\nΓια να προσγειωθούμε βεβαίως στην πραγματικότητα ο Παναθηναϊκός του Μουνιόθ ουδεμία σχέση έχει με τον Ολυμπιακό του Βαλβέρδε, οπότε το έργο του Ατρομήτου χαρακτηρίζεται αυτομάτως δύσκολο. Έχουν γνώση βέβαια οι φύλακες γι’ αυτό και πρόκειται να… παρατάξουν την ομάδα τους με ένα σφιχτό σχήμα.\nΌπου φύλακες βάλτε τον Γιώργο Δώνη και τους συνεργάτες του. Στα λόγια ο Έλληνας τεχνικός θα προτιμήσει ένα 4-4-2 το οποίο όμως επί του πρακταίου θα μετατρέπεται σε 4-5-1, ιδιαίτερα όταν ο Ατρόμητος θα αμύνεται. Τουτέστιν ο Ανδρέας Τάτος το Σάββατο αναμένεται να έχει πολλή δουλειά και ανασταλτικά.\nΩς προς τις άλλες θέσεις της ενδεκάδας προβάδισμα έχουν οι Ιτάνζ, Σκόνδρας, Φυτανίδης, Ιγκλέσιας, Πίτου, Μπρίτο, Δημούτσος και Μήτρογλου. Για την αριστερή πλευρά της άμυνας έχει ο Οικονόμου ενώ για ο παρτενέρ του Φυτανίδη στο κέντρο της άμυνας θα είναι πιθανότατα ο Τόμας χωρίς να αποκλείεται και η λύση του Ζουέλα.\nΣενάριο για να μην αγωνιστούν οι Μήτρογλου και Τάτος προς το παρόν δεν υφίσταται και αν τελικώς προκύψει θα συνιστά έκπληξη. Άλλωστε ο Ατρόμητος χωρίς αυτούς τους δύο είναι μία τελείως διαφορετική ομάδα.\nΟ Ατρόμητος θα έχει στο πλευρό του περίπου 7.500 φίλους του αν υπολογίσει κανείς και τις προσκλήσεις είναι όμως γεγονός ότι η προπώληση δεν έφτασε στα επίπεδα του περυσινού τελικού με την ΑΕΚ.\nΟ Γιώργος Σπανός από την πλευρά του περιμένει ήρεμος τον τελικό και δεν απαντά στις ερωτήσεις περί πριμ, αν και εφόσον γίνει η μεγάλη έκπληξη. Το σίγουρο είναι όμως ότι ο πρόεδρος της ΠΑΕ δεν θα το σκεφτεί πολύ να βάλει στο χέρι στην τσέπη αν οι παίκτες του τον κάνουν ευτυχισμένο το βράδυ του Σαββάτου. Τα…καθέκαστα θα τους τα πει στο ξενοδοχείο όπως το συνηθίζει.\nΣημείωση σημαντική: Ο Ατρόμητος κυνηγά (ακόμα) τον πρώτο τίτλο της ιστορίας του. Αν δεν είναι αυτό κίνητρο τότε ποιο είναι;


Σταύρος Ξαρχάκος: «Θέλει αρετή και τόλμη το… Τραγούδι» | Το Κουτί της Πανδώρας\nΣτο Ηρώδειο η μοναδική συναυλία που ετοιμάζει ο μεγάλος συνθέτης για την επέτειο των 200 ετών από την ελληνική επανάσταση\nNewsRoom 16/09/2021 | 16:51\nΜια μοναδική μουσική βραδιά θα ζήσουν όσοι βρεθούν την Κυριακή 26 Σεπτεμβρίου στο Ηρώδειο όπου ο μεγάλος συνθέτης Σταύρος Ξαρχάκος θα παρουσιάσει και θα διευθύνει μια σουίτα εμπνευσμένη από 21 επίλεκτα δημοτικά τραγούδια με ερμηνεύτρια την Ηρώ Σαΐα και ορχηστρικό σύνολο με τίτλο «Θέλει αρετή και τόλμη το ... τραγούδι»\nΣτο πλαίσιο της πρωτοβουλίας 200 χρόνια Δημοτικό Τραγούδι με αφορμή τον εορτασμό για τα 200 χρόνια από την Εθνεγερσία, ο κορυφαίος Έλληνας συνθέτης και μαέστρος Σταύρος Ξαρχάκος, με την πρωτοβουλία και ευγενική υποστήριξη της Lidl Ελλάς, προτείνει ένα πολύπλευρο πρόγραμμα δράσεων που προβάλουν τη σημασία και τη διαχρονικότητα της ελληνικής μουσικής παράδοσης.\nΗ συναυλία του κορυφαίου εν ζωή Έλληνα συνθέτη και μαέστρου που αποτελεί στην ουσία τον τρίτο και τελευταίο κύκλο της πρωτοβουλίας και σηματοδοτεί την ολοκλήρωση του μεγαλεπήβολου αυτού έργου, αναμένεται να αποτελέσει μουσικό σημείο αναφοράς λόγω της ιδιαίτερης αφορμής, αλλά και των μουσικών επιλογών.\nΗ δημιουργική «ανασύνθεση» και επεξεργασία του πρωτογενούς υλικού, μέσα από τη σύγχρονη ενορχηστρωτική ματιά του συνθέτη, γεφυρώνει το παρελθόν με το παρόν κι επιβεβαιώνει ότι το βαθύτερο ύφος και ήθος αυτών των τραγουδιών, εξακολουθεί διαχρονικά να μας αφορά και να μας εμπνέει.\nΘα ακολουθηθούν τα ισχύοντα υγειονομικά πρωτόκολλα την περίοδο διοργάνωσης της συναυλίας


Τρίτη, 01 Δεκεμβρίου 2020 στις 12:05\nΣτην άρση των βλαβών σε φυσικές υποδομές, αρμοδιότητας της ΠΕ Βοιωτίας, εξαιτίας των έντονων πλημμυρικών φαινομένων της 4ης έως 6ης Απριλίου 2020 μέσα στο Κωπαϊδικό πεδίο και στα όρια των Δήμων Ορχομενού και Αλιάρτου - Θεσπιεών, προχωρά η Περιφέρεια Στερεάς Ελλάδας.\nΤη σχετική σύμβαση, προϋπολογισμού 759.437,38 ευρώ, υπέγραψε ο Περιφερειάρχης Στερεάς Ελλάδας κ. Φάνης Σπανός, δίνοντας ταυτόχρονα το «πράσινο φως» για την εκτέλεση εργασιών στην περιοχή του Βοιωτικού Κηφισού ποταμού, η οποία κηρύχθηκε σε κατάσταση Έκτακτης Ανάγκης Πολιτικής Προστασίας στην Άνοιξη του 2020.\n«Ο Βοιωτικός Κηφισός δεν είναι κίνδυνος. Είναι ζωή. Συνεχίζουμε το μεγάλο, διαρκές νοικοκύρεμα της Κωπαΐδας. Αποδίδουμε την περιοχή ασφαλέστερη στον αγροτικό μας κόσμο. Τα έργα αποκατάστασης στην κοίτη και τα αναχώματα του ποταμού στα όρια των Δήμων Ορχομενού και Αλιάρτου - Θεσπιέων θα προσφέρουν ισχυρή αντιπλημμυρική προστασία.», δήλωσε ο Περιφερειάρχης Στερεάς Ελλάδας κ. Φάνης Σπανός.


ΚΑΙΝΟΤΟΜΟ ΠΡΟΓΡΑΜΜΑ ΕΠΙΚΟΙΝΩΝΙΑΣ ΤΗΣ ΕΠΙΣΤΗΜΗΣ ΣΤΑ ΣΧΟΛΕΙΑSchoolLabΟ στόχος του School Lab είναι να βοηθήσει τους μαθητές να κατανοήσουν τις συναρπαστικές προκλήσεις της επιστήμης και να αποκτήσουν αυτοπεποίθηση και δεξιότητες στην παρουσίαση των ιδεών τους.\nΟι μαθητές καλούνται να διαλέξουν ένα επιστημονικό θέμα από οποιαδήποτε τομέα τους εμπνέει (Φυσική, Χημεία, Βιολογία, Μαθηματικά, Πληροφορική, Γεωλογία, Οικολογία, Ιατρικές Επιστήμες κτλ.) και να δουλέψουν πάνω σε αυτό, να το ψάξουν λίγο πιο βαθιά με τη βοήθεια νέων επιστημόνων και στη συνέχεια να το παρουσιάσουν δημιουργώντας ένα βίντεο 3 – 5 λεπτών.Ο τρόπος παρουσίασης του βίντεο, το οποίο θα απευθύνεται στο ευρύ κοινό, θα πρέπει να διέπεται από σαφήνεια αλλά ταυτόχρονα να είναι πρωτότυπο και διασκεδαστικό.Οι νεαροί μαθητές θα υποστηρίζονται καθ’ όλη τη διάρκεια της προσπάθειάς τους από νέους επιστήμονες οι οποίοι έχουν διακριθεί μέσα από το Famelab. Οι νέοι επιστήμονες θα εμπλακούν δυναμικά και στο School Lab, έχοντας το ρόλο του μέντορα για τους μαθητές. Θα τους καθοδηγούν και θα τους μαθαίνουν πώς να παρουσιάζουν τη δουλειά τους.Πότε θα γίνουν όλα αυτά; Από τον Οκτώβριο ως τον Δεκέμβριο του 2011.Πού θα γίνουν όλα αυτά; Online! Στην διαδικτυακή πλατφόρμα www.school-lab.org η οποία υποστηρίζεται από την i-create της Εκπαιδευτικής Τηλεόρασης ή στην ιστοσελίδαwww.i-create.gr.Για περισσότερες πληροφορίες πατήστε εδώ και εδώ Οι μαθητές του Γυμνασίου που θέλουν να λάβουν μέρος να επικοινωνήσουν με την Κ. Χατζαντωνά ή τον Κ. Ανδρεαδάκη Νεότερη ανάρτηση


ΠΕΦ: Μονόδρομος για το σύστημα υγείας η αύξηση της χρήσης των γενοσήμων\nΔευτέρα, 17 Ιουλίου 2017 12:25\nΤην ανάγκη εφαρμογής αποτελεσματικότερων μέτρων για την αύξηση της διείσδυσης των γενοσήμων στην ελληνική αγορά, με οφέλη για τους ασθενείς, το κράτος και τις επιχειρήσεις, υπογράμμισε ο Πρόεδρος της Πανελλήνιας Ένωσης Φαρμακοβιομηχανίας (ΠΕΦ), κ. Θεόδωρος Τρύφων, κατά τη διάρκεια του 8ου Pharma & Health Conference.\nΣυμμετέχοντας σε στρογγυλό τραπέζι με θέμα «Γενόσημα: Κίνητρα και αντικίνητρα για την αύξηση διείσδυσης τους στην ελληνική αγορά», ο πρόεδρος της ΠΕΦ σημείωσε πως οι πρόσφατες παρεμβάσεις βρίσκονται προς τη σωστή κατεύθυνση, αν και έχει χαθεί πολύτιμος χρόνος. «Καλούμαστε να αντιμετωπίσουμε το γεγονός ότι τα γενόσημα δεν αντιμετωπίστηκαν ως εργαλείο για την παραγωγή εξοικονομήσεων μέσω της επιλογής οικονομικότερων αλλά ισοδύναμων θεραπευτικά φαρμάκων-όπως θα έπρεπε. Αντίθετα, θεωρήθηκαν μέρος των ισοπεδωτικών μέτρων που επιβάλλουν τα μνημόνια. Παράλληλα η χαμηλότερη τιμή των γενοσήμων σε σχέση με τα αντίστοιχα πρωτότυπα φάρμακα αναφοράς τα κάνει αντιληπτά ως κατώτερα. Χρειάζεται χρόνος για να αλλάξει αυτή η αντίληψη» τόνισε ο κ. Τρύφων.\nΑναφερόμενος συνολικά στην αγορά φαρμάκου, υποστήριξε ότι είναι θέμα χρόνου να υπάρξουν αλλαγές στο σύστημα των πρόσθετων υποχρεωτικών επιβαρύνσεων των εταιρειών, ακόμη και μέσα από νομικές αποφάσεις. «Είναι ξεκάθαρο ότι στην Ελλάδα υπάρχουν πρωτοφανή συστήματα για την τιμολόγηση και την εφαρμογή clawback στα γενόσημα. Πιστεύω στην ανάγκη να υλοποιηθούν άμεσα συνολικές πολιτικές που μαζί με τη συγκράτηση της δαπάνης και τη διασφάλιση της πρόσβασης των ασθενών σε ποιοτικές και αποτελεσματικές θεραπείες θα έχουν και αναπτυξιακό πρόσημο» κατέληξε.\nΟ κ. Τρύφων επανέλαβε τις προτάσεις της ΠΕΦ για την εφαρμογή ενός συστήματος τιμολόγησης με κατώτατες τιμές, το οποίο θα διασφαλίζει τη βιωσιμότητα των ποιοτικών, οικονομικών γενοσήμων φαρμάκων. Για τον υπολογισμό των rebate και clawback, θεωρεί απαραίτητο τον συνυπολογισμό της εγχώριας προστιθέμενης αξίας, υπογραμμίζοντας το όφελος που προκύπτει για το σύνολο της οικονομίας από την ανάπτυξη της εγχώριας παραγωγής φαρμάκου.\nΣε τοποθέτησή της στο στρογγυλό τραπέζι με θέμα «Φάρμακο: Ποιες είναι οι συνέπειες από τις ρυθμίσεις για τα νέα, καινοτόμα φάρμακα», η Γενική Διευθύντρια της ΠΕΦ κ. Φαίη Κοσμοπούλου, τόνισε ότι υπάρχει μια μονομερής εστίαση στο να μειώσουμε τη φαρμακευτική δαπάνη χωρίς σκέψη, σχέδιο και χωρίς διαρθρωτικές αλλαγές. «Είναι αναγκαίο να γίνει ένας ουσιαστικός διάλογος για τη λήψη αποτελεσματικών μέτρων για τον περιορισμό της υπερσυνταγογράφησης και τον εξορθολογισμό της κατανάλωσης. Η Πολιτεία θα πρέπει να εξετάσει ποιά μέτρα θα ήταν αποτελεσματικά στην περίπτωση της Ελλάδας», κατέληξε η κ. Κοσμοπούλου.\nΕκτίμηση των εκπροσώπων της ελληνικής φαρμακοβιομηχανίας είναι ότι θα χρειαστεί χρόνος για να εφαρμοστούν και να αποδώσουν τα κίνητρα για την αύξηση της χρήσης των γενοσήμων. Η εφαρμογή τους αποτελεί, όμως, μονόδρομο ώστε να παραχθούν πραγματικές μεσοπρόθεσμες εξοικονομήσεις για το σύστημα υγείας και να εξασφαλιστούν πόροι για καινοτόμα φάρμακα.\nΣΦΕΕ και ΠΕΦ έστειλαν προτάσεις στη Κυβέρνηση για αναπτυξιακά μέτρα στο φάρμακο\nΟι κόκκινες γραμμές των πολυεθνικών φαρμακευτικών και τι ζητούν για την μεταμνημονιακή εποχή\nΠΕΦ: Προσφυγή στο ΣτΕ και την Ευρωπαϊκή Ένωση για το καταστροφικό σύστημα τιμολόγησης\nΕνεργοποιείται η Επιτροπή Διαπραγμάτευσης για τα φάρμακα\nDemo: Η ελληνική φαρμακοβιομηχανία που νίκησε την κρίση και κατέκτησε τις διεθνείς αγορές\nΛιγότερο από 80 εκ. ευρώ το μερίδιο της Ελλάδας στις κλινικές μελέτες όταν διεθνώς επενδύονται 75 δις ευρώ\nPIF:5+1 Προτάσεις για το clawback και τη φαρμακευτική δαπάνη\nΣΦΕΕ: Πρέπει να παταχθούν φαινόμενα κερδοσκοπίας στο φάρμακο\nΠΦΣ: Ζητά τα ονόματα των φαρμακοποιών που εμπλέκονται στο κύκλωμα φαρμάκων\nPIF: Φθίνουσα η εισαγωγή νέων φαρμάκων στην Ελλάδα λόγω του τέλους εισόδου 25%\nΝέα επικουρική θεραπεία για ασθενείς με μελάνωμα θετικό για τη μετάλλαξη BRAF\nELPEN:Αναγνωρίζεται από τους ευρωπαϊκούς θεσμούς το Ερευνητικό και Πειραματικό Κέντρο της\n10ο Πανελλήνιο Συνέδριο Νοσοκομειακών Φαρμακοποιών\nΨωρίαση: Νέα τοπική αγωγή ταχείας δράσης σε μορφή αφρού\nΕΕ: Εγκρίθηκε νέα θεραπεία για την αντιμετώπιση του διαβήτη τύπου 2


Ξηρόμερο: Δολοφόνησαν τρία κυνηγόσκυλα (σκληρές εικόνες) - Messolonghi Voice\nΣήμερα πρωινές ώρες στα Πηγάδια Ξηρομέρου (Μανίνα Βλυζιανών) δολοφονήθηκαν σύμφωνα με την καταγγελία αναγνώστη, 3 κυνηγόσκυλα από κτηνοτρόφο της περιοχής χωρίς καμία αιτία. Η υπόθεση ερευνάται από το αστυνομικό τμήμα αστακού.\nPrevious Previous post: Μόσιαλος: Οι δύσκολοι μήνες της πανδημίας είναι μπροστά μας – Έσχατο μέτρο το lockdown\nNext Next post: «Λουκέτο» σε 9 επιχειρήσεις


Ελεύθερη Άποψη της Ροδόπης: Μπορεί και πρέπει να αξιοποιηθεί το γεωθερμικό πεδίο του δήμου Μαρωνείας-Σαπών\nΜπορεί και πρέπει να αξιοποιηθεί το γεωθερμικό πεδίο του δήμου Μαρωνείας-Σαπών\nΤο γεωθερμικό πεδίο του Ακροποτάμου του δήμου Παγγαίου θα αξιοποιηθεί και με τη στήριξη της περιφέρειας ΑΜΘ, με ποσό που μπορεί να φτάσει τα 18 εκατ. ευρώ όπως ανακοίνωσε ο περιφερειάρχης πριν λίγες ημέρες.\nΕπίσης ο δήμος Αλεξανδρούπολης εξασφάλισε πρόσφατα 200.000 ευρώ από τον αγωγό φυσικού αεριού ΤΑΠ για την περαιτέρω αξιοποίηση του δικού του γεωθερμικού πεδίου και την παροχή περισσότερων ωφελημάτων, μέσω αυτού, στους πολίτες και στην τοπική οικονομία.\nΔυστυχώς όμως όπως είναι γνωστό καμία σοβαρή ενέργεια δεν έχει γίνει μέχρι σήμερα για την αξιοποίηση του γεωθερμικού πεδίου στο δήμο Μαρωνείας-Σαπών.\nΤο γεωθερμικό πεδίο της περιοχής έχει τη δυνατότητα να συμβάλλει σημαντικά στην τοπική ανάπτυξη αφού μπορεί να χρησιμοποιηθεί πολλαπλά αρκεί να υπάρξει ένας ρεαλιστικός και αξιόπιστος σχεδιασμός.\nΕυθύνη όλων των τοπικών φορέων και ιδιαίτερα της τοπικής αυτοδιοίκησης είναι να ακολουθήσουν το παράδειγμα των γειτονικών περιοχών και να στραφούν σε αυτή την κατεύθυνσης ιδιαίτερα τώρα που το νομοθετικό πλαίσιο έχει γίνει πολύ πιο ευνοϊκό σε σχέση με πριν από λίγα χρόνια.


16 Ιουλίου 2019 – viotianet.gr\nFollow Τρία 24ωρα απομένουν για την εκκίνηση του Πανελλήνιου Πρωταθλήματος ορεινής ποδηλασίας 2019, θα πραγματοποιηθεί στην Λιβαδειά. Η διοργάνωση θα ξεκινήσει την Παρασκευή 19 Ιουλίου και θα ολοκληρωθεί την Κυριακή 21 Ιουλίου, με την συμμετοχή ...\nFollow Σύμφωνα με τα νεότερα διαθέσιμα προγνωστικά στοιχεία το Έκτακτο Δελτίο Επιδείνωσης Καιρού με Α.Α. 14/2019 που εκδόθηκε την Τρίτη (15-07-2019), τροποποιείται ως Έκτακτο Δελτίο Επικίνδυνων Καιρικών Φαινομένων, με κύρια χαρακτηριστικά τις ισχυρές βροχές και ...\nFollow Δυο σημαντικές προγραμματικές συμβάσεις ύψους 2,46 εκατομμυρίων ευρώ για την κατασκευή κλειστού Γυμναστηρίου στα Ψαχνά και για την ανακατασκευή του ΕΠΑΛ Καρπενησίου υπέγραψε ο Περιφερειάρχης Στερεάς Ελλάδας Κώστας Μπακογιάννης. Το κλειστό Γυμναστήριο Ψαχνών συνολικού ...